
SHIKYNTIEN. 


La thoh ia ine i kitab naduh ka snem 1849 — 
hynrei dang pynmih ha u paitbah ha kane ka 
snem 1934 — namar ka thie ka daw. 

U Charles Dickens u nongthoh jong i u la 
im ha ka spah snem ba la lah> ha ka por ba ka 
Syiem Victoria ka synshar ha ri Bilad. U la 
long, ha la ka lynti, u nongthoh kot ba khraw 
nam ha kata ka ri ; bad uba kan iai kynmaw 
da ka jingphuhmat. U la thoh bun ki kitab 
-ba bang bad ba sngewtynnad. Katba dang im 
ki khun jong u baroh um pat shym paw lut 
kumba u long. Hynrei mynta ynda kim don 
shuh baroh, la paw kaweipat ka pyrthei napoh 
jong u — Ka pyrthei la kajang ka Iny. 

Ia kiwoi ki kitab u la thoh ba kan peitmat 
ka pyrthei. Hynrei ia ine u la thoh khnang 
ban pynlang bricw la ki khun, naduh ba ki 
dang rit. Bad u la hukum ia kibannym 
kren shaphang jong i hano hano ; hynrei ba 
kin ia pule kylliapg, ne lang tang shipara hi ; 
bad ba ynda kim iadon shuh baroh, yn sa 
pynpaw ia i ha ka pyrthei. Te mynta kim don 
shuh baroh, bad la pynmih ia i ha ba shai ba shit 
ka sngi ba baroh kin ia myntoi lang. 

U la thoh ruh da ka kti ba shoh bad ba shai 
ba kiba laid wir bad kiba bieit kin nym bakla 
satia ; khnang ba ka jingim bad ki jinghikai 
U Trai jong ngi kin suh thied bad kin im 
hapoh jong ki naduh ba ki dang lung, bad 
kin khie kin san ynda ki la rangbah: ym 
ban hikai theology ia ki, kumba don kiba 
tharai. 

(Hi) 



Kiba la san, baba kin pule jam ia ine i kitab 
khnang ban myntoi ki' khun, ki para, ki pyrsa 
no ki lok ki jor, kin kham myntoi ialade hi 
pynban, namar ki ricwstad ki ju ong, “ Ki 
kitab babhuia 1H khynnah ki long hapdeng 
kiba kordor torn ia ki rangbah." Bad kin 
pyrshang ruh ban im sngi ban pynlongbriew la 
ki ing ki sem kat kum ka nuksa ba paw na ki 
ktien pynwai jong u ba u pyni ia la ki khun:— 

" Kynmaw, " u ong , “ ban long Khristan 
ka long ban lehbha barabor — wot ia kiba leh- 
miew la ka, met,. Ban long Khristan ka long 
ban mi ia kiwei pat him in lade, bad ban left 
ia ki leumba ngi ltwah ba kin leh ia ngi. Ban 
long Khristan kalong ban jemnnd, ban isynei, 
ban map, ban ri khop ia kune ka mynsiem 
ha la ka dohnvd, bad. ban nym kob shaphang 
jong ka, ne shaphang la ki jingduwai, ne 
shaphang la ka jingieit ia U Blei. Hynrei 
ba ngin pynpaw ba ngi icit ia U da kaba pyr- 
shang ban leh jar-jar ia ka hole ha Id him 
jong ngi baroh. Lada ngi leh kumne, bad ngi 
kipimaw artat ia ka Jingim bad Jinghikai U 
Trai Jisu Khrist ; ba/i ngin pyrshang de ban 
im kumta, ngi lah ban hjrmen skhem ba U 
Blei un map ia ki pop bad ki let ki lait jong 
ngi, bad un iarap ia ngi ban im bad ban tap 
ha ka Jingsuk." 


Shillong, "| 

10th May 1986. I 8. THAM. 


(*») 

Da 

U Charles Diokens, 

1849 . 

KA LYNNONG I. 

KO KHUN KYNRAD, 

Noa da sliang dik-dik ba phin tip 
katto katne iaka History U JisuKhrist, 
namar baroh ki dei ban tip shaphang jong 
U. Ym pat ju don kum U - uba bha, 
uba sbun, uba jemnud, bad uba pangnud 
na ka bynta baroh kiba la leh sniew, la 
ha kano kano ka rukom, ne ia kiba la 
ban ka kordit ka lanot. Te, namar ba u 
la don mynta ha Bneng, sha kaba baroh 
ngi kyrmen ban leit, ban ia shong suk 
ynda ngi iashem lang pat hadien ba ngi 
la iap,— j>hin nym lah kein ban pyrkhat 
ka Bneng ka sngewtynnad bad ka suk 
haduh katno, la phim da sngewthuh 
shuwa XJ la long Uei, bad aiu U la leh. 

La kha ia U la slem slem bah, lajan ar 
hajar snem mynta, ha ka shnong Bethle- 
hem, U Joseph bad ka Mari ka Kmie jong 
U ki shong ha Nasareth. Hynrei, namar 
ka kam, ki la dei ban leit sha Bethlehem. 
Namar ba khapngiah briew ha kata ka 
shnong ba bun kiba iawan namar kata 
kajuh ka kam, ym don jaka ia u Joseph 
bad ka Mari ha ing-basa, ne ha kano kano 
ka mg. Kumta ki la leit sah ha ka sem 
kulai ; bad hangta la kha ia U Jisu 
Khrist. Ym don jingthiah rit kaba 
kumno kumno hangta ; kumta ka Mari 
ka la pynthiah ia uta u Khyllung ba bha- 
briew ha ka shyngoid ba bull jingbam ia 
ki kulai ; bad hangta u la ioh thiah. 


Katba u dang ioh thiah ki Nougap- 
langbrot, kiba ap langbrot mynmiet ha 
lum, ki la iohi khrek ia u Angel na U 
Blei ba u wan sha ki. Nyngkong ki la 
tieng, ki dem bad ki tap la ki khmat. 
Hynrei u la ong, “ La kha ia uwei u 
Khyllung hangtai ha shnong Bethlehem. 
Uta un long uba bha lcatta katta ba TJ 
Blei u ieit ia u kum la U Khun, bad 
uta un hikai ia ki briew bah ia ieit, 
ban nym ia kajia, ne pynsniow paralok, 
bad ka kyrteng jong u kan long 0 Jisu 
Khrist; bad ki briew kin bat ia kata ka 
Kyrteng ha ki jingduwai jong ki, namar 

kin tip ba U Blei u ieit ia ka, bad kin 
tip ba ki rah ki dei ban ieit ia ka." 
Nangta uta u Angel u la phah ia kita ki 
nongap langbrot sha kata ka sem, ba kin 
Ieit khmih ia uta u Khyllung ha ka 
shyngoid. Ki ruh ki Ieit, bad ki la dem 
khrup hajan jong u, bad ki la ong, “ U 
Blei Un kyrkhu ia une u Khyllung.” 

Ka Nongbah jong kata ka ri dei ka 
Jerusalem — kumba ka London ka longka 
Nongbah j'ong ka ri England. Uba long 
syiem ha Jerusalem ha kata dei u Syiem 
Herod. Don ki Riewstad kiba wan ha 
kawei ka sngi na ka ri ba jngai, na ka 
liang Mihngi, bad ki la ong ha uta u syiem, 
“ Ngi la iohi ia u Khlur ha suin ubabatai 
ia ngi ban tip ba la kha ia u Khyllung 
ha Bethlehem, u ban long u Rangbah ba 
ki briew baroh kin ieit." Ynda u Syiem 
Herod u la iohsngew ia kane u la pisa, 
namar u long uba runar. Hynrei u la 
shu tyllep noh, bad u la ong ha kita ki 
riewstad, “ U hangno uta u Khyllung ?" 
“ Ngi’m tip,” ki la ong, “ hynrei ngi ngeit 
uta u Khlur un kdew ia ngi ; namar la 
baroh shi katta u la lam lynti ia ngi 
haduh hangne, bad mynta u dang ieng 
thik ha suin." U Herod u la bthah 
janai ia ki ban khmih bnia'h la uta u 
Khlur un kdew ne em hangno uta u 

Khyllung ; bad u la ban ia ki ba lada ki 
lap ia uta u khyllung, kin wan iathuh 
pat sha u. Kumta ki la lelt noh ; uta u 
Khlur te u la lam lynti biang ia ki sa 
shipor, bad u la long thik halor ka ing ba 
uta u khyllung u don Kane kaba 
phylla shisha, hynrei U Bloi u mon ba 
kan long kumta. 

Ynda uno u khlur u la sangeh, ki 
riewstad ki la rung, bad ki la iohih ia 
uta u khyllung bad ia ka Mari ka kmie 
jong u. Ki la ieit ia u katta-katta, bad 
ki la ai buskit ia u, hadien kata ki la leit 
noh. llynrei kim shym leit shuh sha u 
Herod, namar ki ngeit ba u bishni ia u, 
la urn pynpaw ia kata. Kumta ki leit 
wan sha la ka ri na kawei pat ka lynti. 
Hadien kata uwei u Angel u la wan 
hukum ia u Joseph bad ka Mari ban lam 
ia uta u Khyllung sha Egypt, namar u 
Herod u mut ban pyniap ia u. Ki ruh ki 
la ia mih ha kata hi ka miet— u Joseph 
bad kakmie bad uta u khyllung— haduh 
ba kin da poi-bha poi-tniat hang ta. 

U Herod runar ynda u la lap ba ki 
riewstad kim shym wan pat sha u, bad 
ynda umlah lap hangnoune u Khyllung, 
U Jisu Khrlst, u don, u la lum la ki 
shipai ki swar, bad u la hulcum ba kin 
pyniap naphang ia ki khynnah shynrang 

hapoh ka bima jong u, kiba dang hapoh 
ar snem karta. Ki shipai runar ki la leh 
ia kata. Ki kmie ba pli ki la ia her shane 
shalai bad la ki khun ban burieh ia ki 
sha ki krem ki kroh, hynroi kitn lah. Ki 
shipai ki la mait naphang ia ki khynnah 
kat habakilap. Ia kane ka jingpyniap 
ba triera la khot "Ka jingshohnoh ia £i 
ba luilui,” namar ki khynnah baroh ki 
long kiba lui-lui. ' U Syiem Herod u la 
rigeit ba U Jisu Khrist u la iap bad ki. 
Hynrei em, u la lah don lypa ha Egypt. 
Bad u la shong hangta bad la ki kmie 
ki kpa haduh ynda u Herod u Syiem 
Bymman u la iap. 

LYNNONG II. 

Ynda la iap u Syiem Herod u Angel u 
la wan pat ha u Joseph, bad u la ong ba 
mynta u lah ban leit phai sha Jerusalem 
khlem tiong eiei na ka bynta uta u 
Khyllung. Kumta u Joseph bad ka Mari 
bad u khun jong ka, U Jisu Khrist, 
(ia kiba ngi ju khot ka ling ba Khuid) 
ki la leit sha Jerusalem ; hynrei yndaki 
bna pat ha lynti ba u khun u Herod u 
long u Syiem thymmai, ba ki tieng ioh 
u ruh un wad ban pyniap ia uta u 
Khyllung, ki la kiar bak, bad ki la leit 
shong ha Nasareth. Ki la shong hangta 

haduh ba U Jisu U la dap 12 snem karta. 
Hadien kata U Joseph bad ka Mari ki 
la leit sha ka Jingkhawai Niam ha 
Jerusalem, kaba ju don. ha kita ki por 
ha ka Temple Jerusalem, bad ki la ialam 
ia U Jisu Khrist bad ki. Ynda ki la dep 
ki laleit phai pat na Jerusalem sha la.ka 
i'ng ha Nasareth, ryngkat bad la ki lok 
ki jor bad ki marjan. Ha kita ki por ki 
briew ki ia iaid kynhun, namar bakynrei 
ki nonglute ; bad namar ki lynti ki long 
kiba ma, ban leit jingleit -te ka kham 
shitom ha kita ki por ban ia mynta. 

Ki la iaid shi sngi lynti, hynrei kim 
tip ba U Jisu um don bad ki, namar ba 
ia bun paitbah eh. Ki nang tharai ba 
u don hangta la kim iohi ia u. Hynrei 
ynda ki Ja lap ba um don, bad ba ki 
tieng ioh u la jah, ki la leit phai pat da 
ka jingkhuslai sha Jerusalem ban wad 
ia u. Ki la shorn ia u ha ka Temple ba 
u iakren bad ki Riewstad shaphang ka 
Jingbha U Blei, bad kumno ban duwai 
ha U. U Jisu Khrist u la pynpaw ba u 
tip haduh katta ha kaba u iakren, bad u 
jubab ia ki jingkylli jong ki, ba ki baroh 
ki la lyngngoh ngain. 

U la leit pat bad la ki kmie ki kpa sha 
Nasareth ynda ki la lap ia u, bad u la 
shong hangta haduh ba un da dap kum- 
ba 30 snem karta. 

Ha kata ka por don uwei u briew uba 
bha eh, U Ioannis, u khun jong ka Elisa- 
bet, ka kur jong ka Mari. Te namar ba 
ki briew ki runar bad ki iapyniap briew, 
bad kim salia eiei ia U Blei, U Ioannis 
u la iaid kylleng ka ri ban ialap, u da 
kyrpad ia ki ba kin long ki briew kiba 
kharabha. Namar ba u ieit ia ki, um 
salia oiei ia la ka met haba u leh bha ia 
ki. U la phong tang da u shniuh ut, u 
bam ruh tang da ki puit bad ka ngap 
khlaw ba u shem ha ki thliew dieng. 
Phim ju iohi ia ki puit namar ki don tang 
shajan Jerusalem jngai eh nangne. 

Don ka wah, ymda jngai eh na Jerusa- 
lem, kaba ki khot ka Jordan, U Ioannis 
u pynbaptis hangne ia baroh kiba wan 
ha u, bad kiba kular ban kylla bha. U 
paitbah paitsan u la leit sha u hangta — 
U Jisu Khri^t ruh u la leit shatu U 
Ioannis ynda u la iohi ia U, u la ong, 
“ Ban lei ngan pynbaptis ia Me uba 
khambha bun shah ban ia nga.” U Jisu 
Khrist u la ong, “ Em, leh ia ka, kam 
pher eiei kata.’* Kumta u Ioannis 
u la pynbaptis ia u. Ynda u la dep, ia 
ka bneng la plie, bad ka sim ba itynnad, 
kum ka paro, ka la wan hiar ha u, bad 
ka ktien na U Blei ka la sawa na bneng, 
“ Une.*u Khun jong nga,” ka ong, “ ba 
uba nga sngewbha oh.” 

U Jisu Khrist nangta u la leit aha ka ri 
ba tmang ba kynjah, ba ngi ong ka Ri 
Khlaw, bad u la sah hangta sawphew sngi 
bad sawphew miet ban duwai ha U Blei 
khnang ba un bit ban shakri ia ki briew, 
bad ban hikai ia ki ban long khambha ; 
ba hadien ba ki la iap kin ioh shongsuk 
ha Bneng, 

Ynda u la mih na Ri Khlaw u la sdang 
ban pynkhiah ia ki briew tang da kaba 
shu ktah ia ki. U Blei u la ai ia u ka 
bor ban pynkoit ia kiba pang, ban 
pynpeit ia ki matlah, bad ban leh bun 
ki kam ba maian bad ba phylla, ia kiba 
ngan sa iathuh ia phi hadien : bad kiba 
ngi ju knot “ Ki Kambah ” U Jisu 
Khrist. Nga kwah phin bat ia kata ka 
ktieD,namar ngan dang pyndonkam pat 
ia ka. Bad nga kwah ba phin tip ba ka 
mut kaei-kaei kaba phylla eh, bad ia 
ka bam lah ban leh khlem aibor bad 
iarap U Blei. 

Ka Kambah ba nyngkong ba U Khrist 
u la leh ka long ha ka shnong Kana, ha 
ka jingkhawai shong kurim ba u ia leit 
lang bad ka Mari ka kmie jong u. La 
lut ka wain : bad ka Mari ka la iathuh ia 
kata ha u. Don 6 tylli ki Khra-maw 
hangta bad la phah pyndap ia ki da ka 
urn. Hadien kata U Jisu u lapynkylla 

wain ia ka, u tang shu rah la ka kti. To 
baroh kiba iadon hangta ki la iadih 
ia ka. 

Namar U Blei u la aibor ia u ban leh 
kat kita ki jingphylla, U Jisu Khrist n la 
leh ia ki khnang ba ki briew kin tip ba 
um shu long tang kum u briew baroh, 
ba kin bat ruh ia kaba u hikai ia ki, bad 
ba kin ngeit de ba U Blei u la phah ia IJ. 
Bun bun ynda ki la ioh sngew ia kane, 
bad ynda ki la tip ba u la pynkoit ia kiba 
pang, ki la sdartg ban ngeit ha U. Bad 
u paitbah paitsan u la bud ia u ha ki 
surok bah bad ki lynti shnong kat shaba 
u leit. 


LYNNONG III. 

Khnang ban ia don lang katto-katne 
ki briew babha ban ialeit lem bad U ban 
hikai ia u Paitbah, U Jisu Khrist u la 
jied Khadar ngut ki briew baduk ban 
long ki lok jong u. Ia kine ki Khadar 
la khot ki Apostol ne ki Synran . U ia 
jied ia ki napdeng u luk u lak, khnang 
ba kiba duk kin tip hadien habud ba ia 
ka Bneng la thaw khnang na ka bynta 
jong ki, kumjuh kumba namar kiba ioh 
ba kot ; bad ba ha khmat U Blei ym don 

ka jingiapher bapdeng kiba riam bha, 
bad kiba kup rathai, ne kiba iaid khlem 
juti. Kiba ianot tam, kiba sniew briew 
tarn, kiba anna, bad kiba kordit tam 
kin long ki Angel ba phyrnai ha Bneng 
tang lada ki long kiba bha hangne ha 
Pyrthei. Wat ju klefc ia kane ynda phi 
la rangbah. Khun kynrad, wat ju 
sarong ne hangamei, ia kino kino kiba 
duk la ki shynrang, ki kynthei, ne ki 
khynnah. Lada phi shem ba ki sniew, 
shu ong ha lade, lehse kin nym long 
kiunne lada ki la don ki lok babha, ne ki 
ing babha, ne lada ki la ioh shong skul 
khain bha. Kumta pyrshang man ka 
sngi ban kham pynbha ia ki da ki ktien 
jali-jaum, bad pyrshang barabor ban 
hikai bad ban kynrong ia ki lada phi lah. 
Lada ki briew ki kren sniew ia kiba duk 
bad ba kordit, kynmaw kumno U Jisu 
Khrist u la im hapdeng jong ki, u la 
hikai ia ki bad u la sngew ba u dei ban 
sumar nyngkong eh ia ki. Phi ruh 
isynei ia ki, bad khein kor ia ki, katba 
phi lah la ka bor. 

Ki kyrteng jong ki Khadar Apostol ki 
long U Simon Petros, U Andrew, U Ja- 
kob, U Ioanis (ki khun U Sebedi),U Phil- 
lip, U Bartholomai, U Thomas, U Ma- 
thaios, U Jakob, (u khun u Alphaios), U 
Lebi, U Simon bad U Judas Iskariot: — 

Une u haram, hadion u la die ia TJ Jisti 
Khrist ; bad ngan sa iathuh pat iakata. 

Kite! saw ngut kiba nyngkong ki long 
ki nongtong dohkha ba duk, kiba ia shong 
hala ki lieng harud duriaw, bad ki ia 
syrdop la ki jar, haba U Jisu u wan iaid 
najan jong ki. U la sangeh, bad u la leit 
ha ka lieng u Petros, bad u la kylli ia u, 
u ngat ne em ; ** Em,” la ong u Petros. La 
ki la tong baroh ahimiet pynban kawei 
rub khlem da ngat. U Khrist u la ong, 
“ Pynhiar pat ia ka jar.” Ki la pynhiar ; 
bad khala khala ka la khapngiah da ki 
dohkha haduh ba la dei ban wan iarap 
da bun kiwei pat ban ring ia ka sha 
ryngkew. Kane ka long kawei pat na 
ki kambah U Jisu Khrist, 

Hadien kata U Jisu u la ong. “ Ale 
bad nga.” Kumta ki la bud soit ia u. 
Bad naduh kata ki khadar ngut ki syn- 
ran ki ia di n ryngkat kat shaba n leit, 
Narnarba u paitbah paitsan u bud bad u 
kwah ba Un hikai, u la kiew sha u Luxn, 
bad hangta u la ialap ha ki ; bad u la 
bthah da lade hi ia ki ktien kata ka jing* 
duwai, kaba ong, *' Ko K pa jong ngi Uba 
ha Bnetig ,” bad kaba phi ju duwai man 
ka miet. La khot ia ka, “Ka Jiflgduwai 
U Trai,” namar la jong nyngkong da U 

Jisu Khrist ; bad namar ba u la hukum 
ia laki synranr ban duwai barobor kumne 

Ynda u la hiar na a Lum la wan uwei 
u briew uba don ka jingpang ba shyr- 
khei, kaba ki khot u Niangthohlieh. 
Kum kino ki kynrei ha kita ki por ; bad 
ia kiba ioh ia ka, ki ong, ki nongpang 
niangthohlieh. Une u la dcm khrup ha 
ki kjat U Jisu Khrist, bad u la ong “ Ko 
Trai, lada mo mon me lah te ban pyn- 
khiah ia nqa.” U Jisu uba dap barobor 
da ka jingsngewlem u la kner la ka kti, 
bad u la ong, ‘‘Nga mon ! Khiah noh 
naduh mynta ” Kata ka jingpang ka la 
jah mar kumta, bad u la khiah. Namar u 
paitbah u bud lynter ia u, ,U Jisu, bad 
la ki syman, u la leit shongthait ha ka 
wei ka ing. Hangta ki briew ki la wan 
rah ha ka jingthiah ia u briew ba pang- 
iap-shiliang ; hynrei namar ba khap- 
ngiah briew kirn lah pynpoi ia u haduh 
U Jisu. Kumta ki la kiew nalor ing, ki 
la law ia ka jingsop, bad ki la pynhiar ia 
uta u briew ha ka kamra ba IJ Jisu u don. 
Ynda n la iohi ia u, (J Jisu u la sngewlem 
ia u, bad u la on»g,“Khie joit, rah la ka 
jingthiah, bad iaid bran aha la ing.” 
Uta u briew te u la koit kyndit, u la 
iaroh ia U Jisu, u ainguh ia 0 Blei ; bad 
u la leit bak aha la ing. 

Uwei a Rangbah Shitpah, no u nong- 
ialam shipai, u la wan ba U Jisu, bad 
u la ong, “Ko Trai, a shakri jong nga 
u pang eh ha fag.” U Jisu u la ong, 
“Ngan wan pynkoit ia u.” Hynrei uta u 
Rangbah Shispah u la ong, “Ko Trai, 
ngam iadeidor te bad Me ba Men da wan 
haduh mg. Shu kron, te nga tip u sha- 
kri jong nga un sa koit pat ” U Jisu 
u la kmcn haba u iohi ba u ngeit tylli 
haduh katne, bad u la ong “Khie, kan 
long kurnba me kwah.” Te uta-u shakri 
11 la koit noduh kata ka khyllipmat. 

Hynrei na kiba wan baroh ha u, ym 
don 11 ba kham pait dohnud nalor uwei u 
Nongbisbar. Une u la khyrwait la ki kti 
bad u la ong, “Ko Trai, ka khun jong 
nga, ka khun bhabriow ba tipsngi ka la 
iap. Ale, Kynrad, wan kloi, ktah ia ka 
da la ka kti ba khuid, te nga tip kan im 
pat Ai jingsuk ia nga bad ia ka kmie 
jong ka. Ngi ieit tam tang ia ka te, Trai, 
hynrei, mynta ka la iap noh.” 

U Jisu Khrist u la leit lang bad la ki 
synran sha kata ka ing. U la shem baki 
lokbad ki marjan jong ki ki ia iam briew. 
Don ruh kiba iaput sharati kumba 
ju long kadustur haba iap briew ha kata 
ka Hi. U Jisu-Khrist u la peit sngewsih. 

Te ban pyntngen ia ki kmie ki kpa u la 
ong, “ Koit, koit kam shym iap, ka shu 
iohthiah.” Kumta ynda u la pynmih 
noh ia ki briew nangta, u la bat ia kakti 
kata ka khynnah; ka ruh ka la khie joit 
kum napob ba iohthiah. Ba phin da 
iohi haduh katno ka jingkmen ki kmie 
ki kpa— kumno ba ki piam, ki thum, bad 
ki doh ki dait ia ka, bad ba ki ainguh ia 
U Blei bad ia U Jisu lihrist, U Khun 
jong U, namar kane ka Jingisynei ba 
khraw. 

Hynrei U long Uba isynei bad ba 
sngewlom barabor. Namar ba U la leh 
bha katta katta bad namar ba U hikai 
ia ki briew ban ioit ia U Blei, bad ban 
kyrmen ban leit sha Bneng ynda ki 
iap, nangta la khot ia u, ** U Nongpynim 
jong ngi." 

LYNNONG IV. 

Don kiba shi jaid ki briew ha kata ka 
ri ba u Nongpynim jong ngi u leh kam- 
bah. Ia kino ki khot ki Pharisi. Ki 
long kiba sarong bad hangamei than ; 
bad ki ngeit ba tang maki ki long kiba 
bha Kine ki tieng ia U Jisu Khrist, 
bad ki shun ia u im im peit pcit namar 
u nang ban hikai ia u Paitbah. Kiwei 
ki Jiw kumjuh ki tieng ia u. Dei maki 
ki'trai kata ka ri ha kata ka por. 

U Nongpynim jong ngi shisien ha ka 
sngi U Blei u la iaid bad la ki synran na 
ki lyngkha kew, te ki la ia kheit khyn* 
dint ban bam namar ba ki thngan. 
Kano, ong ki Pharisi, ka bam dei. Kum- 
juh rah haba u la loit ha kawei ka Ing- 
mane, bad u la peit isynei ia uba pli u 
briew uba la iap stai ka kti. Kino ki 
Pharisi ki la kylli ia u, “ Doi ban pyn- 
khiah ha ka sngi U Blei ?” U Nongpyn- 
im jong ngi u la phai ktien bad u ong, 
'* Lada phi don ka langbrot, bad kata ka 
hap hapoh thliew ha kasngi U Blei, phin 
nym leit sei ia ka namar ba dei ka sngi 
U Blei ? Hato sa kat u briew lei haduh 
katno u kor ban ia ka langbrot ?” 
Hadien kata u la ong ia uta u briew ba 
pli, “ Kner la ka kti.” Mar kumta hi ka 
la khlain, bad ka la leit siew kum kata 
kawei pat. Kumta U Jisu Khrist u la 
ong ia ki, “ Leh ia kaba bha barabor, 
kam pher la ha kano kano ka sngi ruh.” 

Shen hadien kane u Nongpynim jong 
ngi u la leit sha ka shnong Nain. La 
bud ia u hangta da u Paeitbah, khamtam 
da kita kiba don ki kur, ki lok ne ki 
khynnah ba pang ; namar ki sei ia ki na 
ki dong ki lad kat shaba u iaid, bad ki 
kyrpad ia u ban ktah ia ki ba kin koit. 
Da kaba sngewbh&eh u la leh ia kata. 

bad ki la khiah barob. Katba u nang iaid 
hapdeng une u Paitbah hajan ka khyr* 
dop shnong, u la ia kynduh ia kiba ball 
ka krong. Ki leit tep ia uwei u Samla, 
ia uba ki bah khlem tap, kum ka dustur 
kata ka ri, bad kumba ka long mynta ha 
ki bun ki bynta ka ri J tali. Ka kmie 
rangli ka la bud ia ka krong, bad ka iam 
pait dohnud namar la u khun marwoi. 

ITabau Nongpvnim jong ngi u la iohi 
ia kaba pli haduh katne, ka la dung ia 
ka dohnud jong u ; bad u la ong ia ka, 
“Wat iam, Ko kynthei !” Ynda la pyn- 
sangeh ia ki nongbah krong. u la leit 
hajan, u la ktah ia ka, bad u la ong 
“ Samla, khie joit.” Tang shu sawa ka 
ktien u Nongpynim, uta uba iap u la im 
pat, u la khie, bad u la sdang ban kren. 
U Jisu Khrist u la ai ia u ha la ka kmie. 
Ah katno ki ia kmen baroh shi kmie shi 
khun ! Hadien kata u leit noh bak. 

Hamar kane u pait u la ia Sian ha- 
duh ba U Jisu Khrist u la dei ban hiar 
sharud um, bad ban kiew lieng noh sha 
ka ri ba kham kynjah briew. Ha kata 
ka lieng u la iohtbiah. Ki synran jong 
u pat ki nang ia shong, Hamar hangta, 
la khie bad la kyrhuh ka eriong. Ki 
dew ki la tyllep ia ka lieng, bad ki la 
pangah ia ka haduh ba ki la tharai ba 

kan sa ngam. Namar ba ki tieng, ki 
synran ki la kyrsiew ia u. ‘‘Pynim ia 
ngi, Trai,” ki ong, “ngi la iap I” U la 
khie joit u la rah la ka kti ; bad u la 
ong ia ka Duriaw ba kyrhuh bad ia ka 
Iyer ba pyrsat, “Shong suk jai.” Kumta 
hi ka bnbng ka la khuid kdiar, ka 
lieng ruh ka la iaid suki jai nalor ka 
sla urn ba pasiang. 

Ynda ki la poi sha shiliang, ki dei ban 
iaid na ka jaka tep briew ba kynjah, 
habar ka shnong ba ki ia leit. Baroh ki 
jaka top ha kita ki por ki don shabar 
shnong Ha kane ka jaka u shongsah 
hapdeng kimaw jingtepuweiu lamwirba 
runar, uba jlew synSia la bad sngi. Te 
baroh kiba dei iaid najan nangta, ki 
khynhiuh ban tang shu iohengew ia u 
ruh. Ki la pyrshang khum ia u da ki kyn- 
jri nar ; hynrei namar ba u khlain mrad 
u la btat lyngkhot lyngkhai ia ki. U 
ju lympat ialade ha ki maw ba nep, bad 
u tar ia la ka met da ki ha ban da triena 
ban peit ruh, bad u jlew artat artat. 
Haba uneu la iohi ia U Jisu Khrist, dang 
na jngai bah, u la pyrta, “U dei n Khun 
Blei ! Ko Khu* U Blei, wad ai saja ia 
nga." Ynda u la poi hajan, U. Jisu u la 
iohi ba la 'patar ij, uba pli da u Ksuid 
Dujok. Namar kata u la beh ia kata ka 

jinglarnwir sha ki sniang kiba ia bam 
phlang hangta. Mar kumta buk baroh 
shi bhur ki la her bad ki la noh khong- 
pong nalor ka riat shapoh Duriaw bad 
ki la iap jyllop. 

Tnda u Herod u la iohsngew ba U Jisu 
Khrist u la leh ia kino ki jiogphylla-ki 
matlah ki peit, ki kyllut ki iohsngew, ki 
bieit ki kren.ki dkoh ki laid, u paitbah 
paitsan ruh u bud ia U — u Herod, u 
khun jong uta u syiem runar uba la pyn- 
iap iaki Balui-lui, namar ba u synshar 
hangta, u la ong, “Une u briew u doi u 
lok u loanis Nongpynbaptis.” U loanis 
f hi la tip u long uba bha, uba phong ka 
sopti shniuh ut, bad uba bam <la ka ngnp 
khlaw. U Ilerod u la phah kem ia u 11a- 
mar ba,u hikai bad ialap ha ki paitbah 
bad u la sot byndi ia u ha la ka iing paki. 

llaba u Herod u dang mehding kuinno 
ia u loanis, la wan lyngkhuh Haem ka 
sngi kha jong u. Te ka Herodia, ka 
briew ba runar, ba ka dei ka khun jong 
u, ka la shad silk mynsiem ban pynbyr- 
ngia ia u. Ka la pynsngewbha ia u 
haduh ba u la smai la spot ban ai kat 
kaba* kan pan. “Lada kumta,” ka la 
ong, “Ko pa, to ai kein ^Ta ka khlieh u 
loanis ha kapliang,” namar kashun ia u. 

U Syiem u la thangiong, namar la u la 
set byndi ia u Ioanis, um shym mut 
haduh ban da pyniap syndon ia u. Namar 
ba u la smai pat ban ai kat kaba kan 
pan, u la phah ia ki shipai sha byndi ban 
khrai ia ka khKeh jong u, bad ban ai ia 
ka ha ka Herodia. Ki la leh kumta, bad 
ki la leit ai ha ka kumba ka pan, ha ka 
pliang ne ka thar. Ynda U Jisu Khrist 
u la iohsngew na la ki Apostol ia kane ka 
kam runar, u la leit noh bad ki nangta 
sha kawoi pat ka jaka, ynda ki la lah 
top jar- jar ia u Iaanis mynmiet. 

LYNNONG V. 

Uwei na ki Pharisi u la iawer ia u 
Nongpynim jong ngi ban leit bam ja ha 
mg jong u. Katba u Nongpynim jong 
ngi u dang ia bam, kawei ka kynthoi ba 
na kata ka shnong, kaba la im khlem- 
rain, ka la wan rung sor na shadicn ha 
kata ka kamra, namar ka lehrain ioh u 
Khun U Bloi un iohi ia ka. Hynroi ba ka 
shaniah pat ia ka jingbha, bad ka jing- 
sngewlem jong u ia kita baroh, kiba la 
ki la leh pop, pynban ki la kylla da shi- 
sha, karla tur mian shi mian haduh ha u. 
Ka la dem khrup ha ki slajat jong u, bad 
ka la pynsum ia ki da la ki ummat pait- 

dohnud, ka la doh ia ki, bad ka la niad 
ruh da u shSiuh barymphai jong ka : bad 
ka la kyllan ia ki da ka jingiwbih thiang 
kaba ka wan rah Ka kyrteng jong ka 
ka dei ka Mary Magdalen. 

Haba uta u Pherisi u la iohi ba U Jisu 
u shah ba kan ktah ia u, u la mut ha 
lade ba U Jisu um shym tip eiei ia ka 
jingsniew kane ka briow. Hynrei U 
Jisu Khrist, ba u ithuh ia Ui jingpyrkliat 
jong u, u la ong ha u, “ Ko Simon kata 
ka kyrteng uta u Pharisi— “ lada arngut 
ki kit ram ha ujuh u briew, uwei 50U 
sukabad uwei pat tang 50, te u map lang 
ia ki ram jong ki baroh arngut, uno na 
kita kein me tharai, u ban kham ieit ia 
u ?” U Simon u la ong, “Nga tharai 
uta kein ubala ioh map kaba kham bun.” 
U Jisu u la sngew ia hap ia kata ka 
nia, bad u la ong, “Kumba U Blci u la 
map ia kat kata ka pop jong kano ka 
briew, nga ngeit katl a kein ka ruh kan 
ieit kylliang ia u ” Te u la ong ia kata 
ka briew, “U Blei u la map ia ki pop 
jong pha.” Kiba ia bam baroh hangta 
ki la phylla ba U Jisu Khrist u don ka 
bor ban map pop ; hynrei U Blei ,u la ai 
ia kata ha u. Kata ka briew ka la nguh 
la deni ia u namar kane ka jingisynei, 
hadien kata ka la Ieit noh. 

Ngi ioh jingmut na kane, ba ngi rub 
ngi defr ban map ia kiba la pynraong its! 
ngi, ' lada ki wan ban pbla ba ki la babe 
ia la kata ka jiqgleb. Wat lada kim wan 
ban phla kumta 4 rub, pynban ngi dei ban 
shu map hi ia ki ; bad ngim bit ban 
shurf, ne siew kylliang ia ki, lada ngi 
kyrmon ba U Blei un map ia ngi. 

Hadicn kano, la don ka jingkhawai 
ba khraw jong ki Jiw ha Jerusalem : U 
Jisu Khrist ruh u la leit shata. Ka don 
ka purig ba ki khot ka Bethesda, hajan 
ka jaka ba ki die langbrot, kaba don san 
tylli ki khyrdop. Haba poi ka por kata 
ka jingkhawai, bun kiba pang bad ba 
dkoh ki ju wan sum ha ka, ba ki ngeit 
ba u Angel u wan king ia ka urn. Te 
jar uba ioh sum nyngkong un koit na ka 
jingpang la kaba kumno-kumno. Ha 
pdeng kine kiba sangsot kumne, la don 
uwei uba la pang la laiphewphra snem. 
U Jisu u la isynei haba u la iohi iau mar- 
wei lytar khlem don ba iarap ban ioh 
sum. Kumta u Nongpynim jong ngi u 
la ong ha u, “Khie, rah la ka jingthiah, 
bad leit sha la ing.” Kumta hi u la 
ieng joit bad u Ja leit noh kum u bam 
shym lei-lei satia. 

Bun ki Jiw ki la . iohi ia kane : bad 
kata ka nang pyningkhong arshah ia ki, 

namar ki tip ba ki briew kiba la khiah, 
bad ba la iob hikai na u, kin nym ngeit 
shuh ia ki Lyngdoh jong ki ; namar ki 
pat kiba hikai ia ka bam shisha, bad ki 
shukor artat ia ki. Kumta ki la ia sylla 
ban pyniap ia U Jisu Khrist, namar ba u 
pynkhiah ha ka sngi U Blei, (kata kaba 
pyrshah eh ia ka ain jong ki) bad namar 
ba u kam ia lade U Khun U Blei. Namar 
kata ki la pynbira bad pynkhib ia u 
paitbah ban shun, bad ban pyniap noh 
ia u, 

Hynrei ki paitbah pat ki bud ia u kat 
sha ba u leit, bad ki iaroh ia u, bad ki 
ia kyrpad ba un hikai bad pynkhiah ia 
ki ; namar ki tip ba u leh tang kaba bha 
suda ia ki. U Jisu hadien kata u la kiew 
lieng lyngba ka duriaw Tibireas : bad yn- 
da u la shong bad la ki synran ha ranab 
him u la iohi ia u paitbah ba ia ap ia u 
ha kjat lum. Hadien kata u la ong ha u 
Apostol Phillip, “Naei sha ngin ia thied 
jingbam ba kin ia bam ba kin ioh bor 
pat ynda ki la iai£ jngai katne ? ” U 
Phillip u la ong, “Ko Trai, wat arspah 
suka ka jingbam kam pat biarig te haduh 
katne u bynriew.” Sa u Andriw, u para u 
Simon Petros pat, u la ong, “Don tang 
san tylliki kpu barli bad ar tylli ki doh- 
kha rit ki jong uwei u khynnah. Te kita 

kin sapa aiu hapdeng katne ? ” U Jisu 
Khrist u la ong, “Khie, ong kin ia shong 
riangha u phlang.” Hadien kata n la 
shim ia kita ki jingbam, u la nguh ia 
U Bloi, u la kdiah ia ki, bad u la phah 
sam ha utau paitbab. San hajar ngut 
ki rangbah, nalor ki kynthei ki khynnah 
ki la ia bam : bad ynda ki la ia kdang 
baroli dang tarn sa 12 shang mam. 
Kane kawci pat ka kambah U Jisu 
Khrist. 

U Nongpynim jong ngi hadien kata u la 
phah ia la ki synran ba kin nang leit 
noh da ka lieng, bad un sa wan nadien, 
namar un dang ia khublei shuwa ia ki 
paitbah. Ynda la kynjah jar, u la sah sa 
woibriew ban dnwai. Kumta la lap ka 
miet. Ki synran ruh ki la nang ia king 
badia khmih lynti lano-pa-lano un wan. 
Ynda la synuia ngaiii, baba ka Iyer bad 
ki dew ki la pynshad kynting ia ka 
lieng, ki la iohi ba u iaid ha sla-um kurn 
ha ryngkow. Kumta ki la ia khynSiuh 
bad lynuiar artat. Hynroi U Jisu u la 
ong “Dei Manga, wat sbeptieng ! ” U 
Petros u la pyneh, bad u la ong, “Lada 
dei Mame, Trai, hukum ba ngan wan 
sha Me na sla-um.” “Ale,”la phai ktien 
U Khrist. U Petros hangta u la iaid ha 
um. Ynda u la iohi pat ia ka Iyer badki 

dew u la kyiuh, u la jan ngam, bad un 
ngam ruh shisha ; hynrei U Khrist u la 
khring ia u, bad u la ialam ia u sha ka 
lieng. Ha kata hi ka khyllipmat ka Iyer 
ka la iohthiah jai. Nangta ki sa ia ong 
para lok, “Une shisha dei U KhunU Blei.” 

U Jisu u dang leh shuh sa kiwei pat ki 
kambah nadien kane, bad u la pynkoit 
bun kiba pang. Ki dkoh ki iaid, ki 
matlah ki peit, badki thlun ki lait-kren. 
Sa shisien pat la latig biang u paftbah 
uba thngan bad ba la ly wait, namar ba 
kim ioh bam kdang la lai sngi. U la shim 
te hynniew tylli ki kpu bad ki dohkha 
de na ki synran. Kum mynshuwa u la 
bysa saw hajar ngut ki briew. Ynda ki 
la kdang baroh la tarn sa hynniew shang 
mam. 

Nangta u la pynpra la ki synran, bad 
u la phah ia ki sha ki shnong, Tit bad 
khraw, ban hikai ia ki briew. Ha ki u 
la ai bor ba kin pynkoit ia kiba pang, ha 
ka Nam U Blei Dei ha kane ka por 
ba U la iathuhlypa ha ki, (namar U tip 
aiu ka ban sa jia) ba U dei ban leit ha 
kawei ka sngi sha Jerusalem, ban shah 
lehbeifi than hangta, bad kin sa pyniap 
artat ia U. Hynrei U ong, ynda la dap 
lai sngi Un sa mih pat na jingtep bad 

un sa kiew sha Bneng. Hangta un shoQg 
ha ka kti kamon U Blei, bad un iasaid 
bad U namar ki Nonglehpop. 

LYNNONG VJ. 

Hynriew sngi hadien kane ka Kambaft 
ba khadduh, (ka jong ki Kpu bad.ki 
Dohkha) U Jisu Khrist u la leifc kiew 
tang 'bad lai ngut na ki synran sha 
u Lum ba jrong. Kine ki synran dei u 
Petros, u Jakob bad u Ioannis. Hamar 
ba u dang kren ha ki, kyndit ka khmat 
jong n ka la tyngsho in kum ka s'ngi, 
bad ki jain jong u pat ki thaba kum ka 
rupa ba phyrnai. Te u la ieng ha 
khmat jong ki kum U Angel. U lyoh 
ba phalang u tap lup ia ki, bad kaktien 
ka kren napoh u lyoh ka ong, “Une u 
Khun lut mynsiem jong nga, ha uba nga 
hun ka dohnud. Ngeit ha U.” Nangta 
baroh lai ngut ki la dem khrup, bad ki 
la tap la ki khmat, namar ba ki tieng. 
Ia kane ki khot, *'Ka Jingkylladur U 
Nongpynim jong ngi.” 

Ynda ki la ia wan na uta u lum, bad 
ki la don ha pdeng upaitbah pat, uwei u 
briew u ia demkhrup ha ki slajat U Jisu 
Khrist, bad u la ong, “ Ko Trai, isynei 
seh ia u khun jong nga ba u pang lam- 

wir ; teng-teng u noh ha ding, bad teng- 
teng pat ha uni, bad u la mong rynjain. 
Ki synran jong Me ki la pyrshang te 
kim lah.” U Nongpynim jong ngi u la 
pynkoit ia u khala-khala. Hadien kata 
u.la ong ha la ki synran, ba ki la dci 
ban lah ia kata tang lada ki la ngeit tylli 
lut'ha U, kumba ki la dei ban ngeit. 

Ki synran ki la kylli ia u, “Ko Kyn- 
rad uno uba rangbah tam ha ka Hima 
ki Bncng ?” U Jisu u la khot ia u khyn- 
nah, u la piam ia u, bad u la ong artat, 
“U Khynnah kum une. Nga ong ha phi 
ba yra don ki ban ioh rung ha ka Hima 
ki Bneng lait tang kiba shida kum ki 
khynnah. Jar uba pdiang ia uwei uba 
kum une u khynnah, u pdiang ia nga. 
Jar uba pynMiicw pat ia uwei na ki, 
khambha ia kum uta ban fell da u* maw 
khynrut ha ka ryndang, bad ban pyn- 
ngam ia u shapoh ka thie ka duriaw. Ki 
angel ki dei ki khynnah.” U Nongpynim 
jong ngi u ieit ia uta u khynnah, bad ia 
ki khynnah baroh ; haoid - bad ia ka 
pyrthei baroh. Ym ju don mynno-mynno 
uba la ieit janai ia ki briew baroh kum 
ma U, 

U Petros u la kylli ia u, “Ko Trai, 
haduh katno sien ngan map ia uba pyn- 
dom ia nga ? Haduh hynSiew sicn ?” U 

Trai u la ong, “hynniew phew sien ki 
hynnicw sien, bad tam ia kata ruh. Na* 
mar kumno phi khmih lynti ba U Blei 
un map ia phi, haba phi leh sniew, lada 
phi hi phim map lut ia kiwei pat ki 
briew baroh.” 

Nangta u la iathuh shaphang uwei u 
briew ha ki synran, u ong, “Don u shakri 
uba kit ka ram ba khiat na la u kynrad 
kaba um lah siew shuh. Namar ba la 
pynbitar ia u kumne, uta u kynrad u la 
inut ban shu die mraw noh ia uta u sha- 
kri. Hynrei ynda uta u shakri u la nguh 
la dcm eh synnia sngi, uta u kynrad u la 
map ei ia u. Une pat u don u para sha- 
kri kuna u hi uba kit ram na u tang 
shispah suka. Ba ka jaka ban leh sbun 
leh bha ia uba pli, kumba u la mad hi na 
la u kynrad, u pat u thep pynban ia u 
sha patok. Ynda u tip ia kata, uta u 
kynrad u la leit sak sak sha u, bad u ong, 
“ Ko shakri bymman, nga la map ei ia 
me ; te na kano kein ka daw ba me pat 
mem map satia ia la u para shakri ?” 
Namar ba um shym map ia u, uta u kyn- 
rad u la beh ia u sha ka jyn jar ba khraw. 
“Kumta,” ong u Nongpynim jong ngi, 
“kumno phin kyrmen ba U Blei un map 
ia phi, lada phim map ia kiwei pat.” Ka 
mut kumne kata ka bynta ka jingduwai 

U Trai kaba ong, “Map ia ki palat jong 
ngi” — kata ka mut ia ka let ka lait jong 
ngi ia ki para briew— “Kumba ngi ngi 
map iakiba leh sniew ia ngi.” 

Hadicn kata u la iathuh sa kawoi pat 
bad u la ong, “$hisien la don u Nongrep 
uba don ka brisoh. Te u la leit weibriew 
ha kawei ka step, bad u la ia kut Bad ki 
nongbylla ba un ai ia ki shi suka shi 
briew baroh shi sngi Ynda. la kham 
sngi u la phah sa kiwei pat katjuh ka 
dor ; ynda la nang kham sngi u la phah 
sa shi kynhun pat. Kumlau iai phah sa 
kiwei pat haduh ynda in jan sep ka sngi. 
Ynda ka la sep bad ki la wan ia shim 
bainong, kita kiba trei nyngkong ki la 
khhium, ba kita kiba wan trei khadduh 
ki ioh mar kumjuh ka dor, bad ki ong, 
“Kane ka bam hok.” Hynrei uta u nong- 
rep u la ong, “Lok nga la ia kut bad phi 
shi suka, hato kata ka la hiar dor noh 
namar nga ai katjuh ia uta uwei pat ?” 

U Nongpynim jong ngi u mut ban 
hikai da kane, ba ki briew kiba la leh 
bba baroh shirta kin leit sha Bneng ynda 
ki la iap. Hynrei ki briew ba la leh 
snieW ruh, namar ba ki shem jynjar, ne 
ba kim don kmie, kypa, ne ki lok ban 
pynbha ia ki haba dang rit, lada ki kylla 
bad pan map shisba, wat ynda ki la tvm- 

men tuh, U Blei Un map, bad kin Ieit 
sha Bneng. U hikai la ki synran da kum 
kine ki Khana, namar u tip ba ki briew 
ki bang ia ki, bad ki kbam lah ban kyn- 
maw kham bha, lada u kren da kumta. 
Ia kine ngi khot ki pharshi— Ki Pharshi 
u Nongpynim jong pgi ; — bad nga kwah 
ba phin bat bha ia kata ka ktien ; namar 
hadion ngan sa iathuh shuh sa katto 
katne na kine ki pharshi. 

Ki briew baroh ki ia pdiang lut ia 
kaba U Trai jong ngi u ong ; hynrei kim 
ia hap kajuh ka jingmut satia shaphang 
jong u hi pat. Ki Jiw bad ki Pharisi ki 
la kronbein pyrshah ia u ha k‘i paitbah. 
Don na ki ruh kiba la don jingmut ban 
shoh bandat, ne haduh ban shim syndon 
ia ka raynsiem jong u. Hynrei dang ha 
kata ki dang shynrain ban ktah kti, 
nnmar ka jingbha jong u ; bad la u riam 
u beit lajan kum u luk u lak, pynban 
kim lah ban ia peit pyrshah ia ki khmat 
bad ka jingbhabriew ba palat liam 
jong u. 

Ha kawei ka step habau dang hikai ia 
u paitbah ha Lum Olib, bad katba ki 
dang ia shah shkor kyndiang ia u, sa 
kiwei pat, ki Pharisi bad kiwei kiwei 
ki Nongthoh de, ki wan ring kaw kaw ia 
kawei ka kynthei kaba Ta lehpop, bad ki 

ia pyrta lang, “ Kynrad, Kynrad,” ki 
ong, “ha khmih kum kane ka briew ! Ka 
aiE jong ngi ka ong ba dei ban lynthem 
maw ba kan iap noh kaba kum kane. Mo 
pat me ong kumno?” 

U Jisu u la peit shlip ia une u paid ba 
khynwin, bad u tip ba ki kwah ba un 
ong, “ Ka aih ka eh than eh.” Lada un 
ong kumta to kin ioh daw ban mudui 
khnang ban pyniap ia u. Ki la daitthah 
bad Ia syier haba u peit pyrshah ia ki 
kumno, hynrei ki iai pyneh bad iai 
pyrta, “ Ong kloi, ong kloi, Me pat mo 
ong kumno ?” 

XJ Jisu u la dem, bad u la thoh da la 
ka. shynriahti ha u shiap, “Uta uba 
khlem pop ha pdeng jong phi, ai un lyn- 
them nyngkong uta.’' Haba ki dang ia 
plulian ban pule, u la ong hi ia kita ki 
ktien ba u la thoh Te baroh ki la ia 
pra jik-jak la ka jong ka jong, sah sa 
tang U Jisu bad kata* ka briew kaba 
pyndcm la u Siuhmat sha khyndew. 

U Jisu Khrist u la phai bad u la kylli 
ia ka, “ Shano kito ki nongmudui jong 
pha? Ym don ba pynrem ia pha ?” “ Em, 
kynrad ym don,” ka la ong. U nong- 
pynim jong ngi u la ong ha ka, ‘‘Ma nga 
ruh ngam pynrem ia pha. Khie kein, da 
kynmaw dngongban nymleh pop shuh” 

LYNNONG VII. 

Katba U Nongpynim jbng ngi u dang 
hikai ia u paitbah bad u jubalj ia ka 
jingkylli jong ki, uwei u Riewjsaid u la 
ieng joifc bad u la kylli, “Kynrad, aiu 
ngan leh ba ngan ioh ka jingsuk ynda 
nga la iap? ” U Jiau u la ong, *'kaba 
nyngkong eh naki hukum bar oh ka long , 
V Trai If Bln jong ngi u long uwei U 
Trai; to men ieit ia U Trai XJ Blei jong 
me da ka dohnud jong me baroh, da 
ka mynniem jong rm baroh, -da kajing- 
mut jong me baroh bad da ka jingkhlain 
jong me baroh. Bad kaba ar ruh ka 
wan eh had kata : Men ieit ia la u yam- 
mar j an kum ia la ka met . Ym don kawei 
pat ka hukum ka ban paint ia kine.” 

Uta riowsaid u la ong, “ Hynrei uba 
kum ei u para marjan jong nga ? Iathuh 
ia nga ba ngan dup tip.” U Jisu u la 
jubab ia* u da kano ka Pharshi: — 

“ Uwoi u briowr,” U ong, “u mih na 
Jerilcho weibriow ban Ieit sha Jerusalem: 
te u la Ieit ngat ha ka kti ki nonglute. 
Ynda ki ia sliah ia ki jain jong u baroh, 
badki la shoh ia u, ki la. phet soit, bad 
ki ioh ia u lyngkrang ha surok. Uwei u 
Lyngdoh, uba dei iaid nangta, u la iohi 
ia uta uba pli, um phai tang ka khmat 
ruh, bad u kiar bak. Sa uwei pat uLevi 

u la laid nangta. U ruh u la iohi ia u, 
u shu peit lieb, bad u ruh u la leifc la ka 
leit. Hjnrei u Samarii, uba dei iaid lynM 
nangta, u tang shu iohi, ia u u la pngew- 
lem, bad u la tah ia ki jingmong jong u 
da ka umphniang bad ka wain ; u la pyn- 
kiew ia u ha ka Kada- ba u shong ia lade 
bad u la leit buh ia u ha iingbasa. 
Ynda kum lashai shuwa ba un leit noh u 
ai ar suka ha u trai ing, bad u ong artad, 
“Sumar ia .u, bad ia kaba phi pynlut tam 
ngan sa siew ynda nga wan phai.” “Te 
uno na kine kein,” ong U Nongpynim ha 
uta u Riewsiud, ,“me tharai uba dei u 
marjan jong uta u bricw ba pli ?’* “ Uta 
kein uba la leh bha ia u,” la ong u riew- 
said. “ Haoid kein, ” ong u Nongpynim 
jong ngi, “ Khie me ruh leh kumjuh. 
Sngewlem ia uno uno kumjuh. Namar 
ki briew baroh ki dei tang ki * marjan 
bad ki kur ki kha suda, ” 

U la kren sa kawei pat ka pbarshi ha 
kikaba'mut kumnc, ba ngim dei ban 
kop ne hangamei ha khroat *U Blei, 
hynrei ba ngi doi ban shida man ka sngi. 
“ Haba la jawer ia phi sha kano kano 
ka jingkhawai ne jingshongkurim, ” U 
ong, “ wat ju shong ha jaka ba kortam 
ioh wan poi uba kham donburom nadien, 
te un phah kynriah ia phi nangta* 



KA JINGIM U THAI JONG NGI. 38 


Hynrei shong sha kyndong, te ia kaba 
kham kor kin sa ai hi, lada phi dei ban 
ioh ia ka. Namar jar uba kyntiew ia lade 
yn pynpoh, bad uta uba pynhiar ia lade 
yn kyntiew ia u. ” 

U la kren sa kane pat ka Pharshi — 
“Don uwei u briew, ’* u ong, “ uba thaw 
ka Jingkhawai miet ba khraw bad u la 
wer bun ki briew : te u la phah pyntip 
pat ia ki hadien da la u shakri ba la lah 
khrch ia ka, bad ba la ia ap sa tang ia 
ki. Hynrei ki pat ki la ia ai daw. Uwei 
u la ong ba u dang thied ka bri, te um 
lah wan ba u dei ban leit khraih ia ka. 
Uwei pat ba u dang lah thied san har ki 
masi lur, u ruh um lait wan ba u dei ban 
leit tynjuh ia ki. Sa uwei pat u ong, ba 
u dang lah shongkurim shen, namar kata 
um pat lait wan. Ynda u kynrad u la 
ioh sngew ia kata u la dom, bad u la 
hukum ia la u shakri ban lum na ki 
trep ki skum bad ki dong ki lad baroh 
ia kiba duk bad ki dkob, ki kynriang 
bad ki matlah ban ia wan bam ia kata 
ka jingkhawai. ” 

Ka jingmut u Nongpynim jong ngi ha 
kane ka Pharshi ka long ba kita kiba ia 
beh eh ia ka myntoi baa ka sngewbha la 
jong, khlem ioh por shuh ban kynmaw 
ia U Blei ne ban leh bha, Un nym ieit 
ia ki kumba U ieit ia ki rangli ki juki. 

Shisien U Jisu u la iaid hapdeng u 
paitbah ha shnong Jerikho. Hangta ft 
la iohi ia uwei u bri6w ba u kiew halor 
dieng khnang ban khmih ia u. Une dei 
u Sakhaios, u riew paitbah bad uba ki 
khein u riewpop. Hynroi TJ Jisu u la phah 
ia u ban hiar noh kloi, namar U Jisu 
Khrist un sah ha ing jong u ha kata ka 
sngi. Kita ki briew ba sugew khraw, ki 
Nongthoh bad ki Pharisi, ki la woh nia 
namar kane, bad ki la ia ong, “ U ia bam 
bad ki riewpop. ” Ban jubab ia kane U 
Jisu u la kren da kane ka pharshi, kaba 
ngi ju khot, “ Ka Pharshi u Khun Sarong 
Awria. ” 

“Shisien.” u ong ha ki, “ la don u 
briew uba don ar ngut ki khun shynrang. 
U para u la ong ha kawoi ka sngi, * Ko pa, 
ai noh kein ka bhah jong nga na ka spah 
ka phew jong phi, ba ngan lch katba nga 
sngewbit da ka.’ Ynda u kpa u la ai, 
u la khung la kata ka tyngka bad u la 
leit soit sha ka ri kaba jngai, bad tang 
katno-re u la pynlut khoit ia ka ha ka 
jingim bam pyrwa jong u. 

“ Ynda la lut phain kunme, la poi ka 
nemsniew ba khraw ha kata ka ri baroh 
kawei, ym d< n kpu ne kew ei-ei shuh; 
u phlang u la tyrkhong bad u jingthung 
u la iap iong baroh. U bam pyrwa u la 

poi mynta ha ka khim khait, bad u la 
leit shong shakri ap-sniang noh. U la 
kvvah ban bam wat sa da u skap ba ki 
bsa sniang rub, hynrei u kynrad jong u 
um ai. Ynda u la kut lad kumne, u la 
ltren weibriew, “ Ki shakri ha iing u kpa 
jong nga baroh” u ong, “ ki bam ha ban 
da kdang, bad ia kaba tarn ki bret; nga 
pat nga nang iap thngan hangne ! Ngan 
ieng joit, ngan leit aha i pn, ngan ong 
ruh ha i, ko pa, nga la leh pop ia U Blei 
bad ia phi, te ngam sngew dei shuh kein 
ba phin l<am khun ia nga.” 

“ Kumta u la leit phai pat slia iing la 
u kpa da ka jingrit mynsiem bam lah 
ong shuh. Haba u dang ha jngai bah u 
kpa pat u la nangiohi, bad u la ithuh ia u 
la u la kup sa tang da u sain alia rathai. 
Kumta u la niareh ban loit tan ia u, u la 
iain, u la piarn na u ryndang bad u la 
doh ia u. Tang shu poi ha iing u la 
hukum ia ki shakri ban pynphong ia u 
kloi lan dalci jainbha jaidmiat, bad. ban 
ia khawai dawai namar ba u dangira u 
khun jong u. Ki la leh ia kane baroh. 
Bad la shong shit ka iing ka sem ir. 

“ Uta u bymmen, ba u don sha lyngklia 
um tip ba la wan phai u para. Ynda u 
la wan j^gde^bf^l^nda^uj^i^gjMpw 

kata, u la kylli ia ka daw na u shakri. 
Uta u la ong, “Ba la wan phai u para 
jong phi; kumta u Kpa u la thaw ia kane 
kakhawaidawai baroh,” Tang kumta hi 
uta u hynmen u la phoi badu la shla lep; 
bad um treh rung sha ing. Ynda u kpa 
u la tip ia kata u la leit ban khroh ban 
kjor ia u. 

“Ko Pa,” ong uta u hynmen, “ phim 
khein briew te ia nga, ba phi leh kmen 
katne-katne haba wan phai une u runar. 
Ngam ju mih ha ing la baroh katta ki 
snem. Nga la ngeit sneng ia phi; hynrei 
shisien ruh phim ju khawai ia nga. Haba 
une pat uba la bam duh bad uba la 
pynngam ia ka spah ka hajar ha ka 
lutphut bad ka awria, u wan phai, phi 
kmen pashait bad phi pynphuh pyn- 
phieng ia ka ing katne.” ‘‘ Ko khun,” 
ong sa u Kpa, “lynter phi don ha ing bad 
nga; baroh ka jong phi suda. Ngi nang 
tharai ba u para u la iap, te u dang 
im pynban, ba u la jah, te ngi la ioh pat 
ia u. Ka long tang kaba dei, te khun, ba 
ngin ia bam ia dih sngewbha haba u la 
wan poi kyndit sha la ing kumne.” 

Da kane ka Pharshi U Nongpynim jong 
ngi u mut ban pyni ba kita kiba la leh 
pop, bad ba la klet ia U Blei ruh kin ioh 
pat ia ka jingisynei jong u ha kano-kano 

ka por, tang lada ki sngewsih bad ki 
kylla na ki pop ba ki la ngop trong. 

KiPharisiki la bein ia kine ki jing- 
hikai u Nongpynim jong ngi, namar ki 
dei ki riew khrawspah bad kiba khwan; 
bad kiba ngeit ba kat ki ym don briew 
shuh ha ka pyrthei. Ban maham ia ki u 
la kren sa kane ka pharshi — Ka pharshi 
u Khun ka lak bad u Lasaros. 

“ La don shisien uwei u Khun kalak,” 
u ong ha ki, “ uba riam tang da ki khor 
bad ki rusom, uba bam ruh tang da ka 
doh ka khlieii suda man ka sngi. La 
don ruh uwei u nongkhrong, u Lasaros • 
ka kyrteng jong u, uba la sop da ki 
tohjaw bad ka prurn shirynieng, ia uba 
la buh ha ka khyrdop jong u, bad uba ap 
ban pynkdang ia lade da kaba la theh 
na ka meij jong u. Nalor kata ruh sa 
ki ksew ki wan ban jliah ia ki prum 
jong u. 

« Une u Nongkhrong hadien u la iap 
noh. Ki Angel te ki la wan rah ia u sha 
ka shadem u Abraham — U Abraham u 
la long uba bha bad u la im sbuwa kata, 
bad u la don lypa ha Bneng. Uta u Riew* 
spah ruh u la iap bad la tep ia u. Te na 
Dujok u la khmied la ki khmat ha la ka 
jingkordit, bad u la iohi utai u Abraham 

bad u Lasaros ha Paradais. Nangta u la 
pyrta, “Ko Pa Abraham,” u la ongj 
“phim isyQei du ia nga ha kat kane ka' 
kordit ? Phah soh ia u Lasaros ba un 
wieh la ka khmut kti ha ka um ban 
pynsngem ia u thyllied jong nga namar 
nga la tyrkhong ha kane ka thyllied 
ding.” Hynrei u Abraham u la ong, “Ko 
hep, to kynmaw ba dang ha kawei pat ka 
junom me la ioh tang kaba bha suda, 
bad u Lasaros pat tang kaba sniow suda. 
Hynrei ha kane mynta ia u la pyntngcn, 
bad ia me pat la pyntyrkhong.” 

Hapdeng kiba bun kiwei pat ki Phar- 
shi U Khrist u la kren sa kumne ha 
kino ki juh ki Pharisi shaphang ba ki 
hangamei. “Arngut ki briew,” u ong, “ki 
la kiew sha Tempi ban duwai ; uwei u 
Pharisi, bad uwei pat u Nongkhrong. U 
Pharisi u la ong, “Ah Blei, nga nguh iamo 
ba ngam long u bam hok kum kiwei pat 
ki briew, bad ba ngam long u riewsniew 
kum unc u Nongkhrong ” U Nongkhrong 
pat u ieng na jngai, um shlan ban khmied 
la ki khmat sha Bneng, hynrei u iai tied 
la ka shadem bad u la ong, “ Ah Blei, 
isynei kum ia nga, u riewpop.Te U Bloi — 
ong U Nongnynim jong ngi— Un kham 
isynei ia uta ban ia uta uweipat, bad Un 
kham sngap ia ka jingduwai jong u 

namar a duwai shida bad khuid dohnud.” 

Ki Pharisi ki la mehding namar ba u 
kren kumne; kumta ki la phah siar nob 
sa da kiwei pat ban kylli jingkylli na u; 
ban riam ia u ban kren bein ia ka Aiu. 
U Patsha kata ka ri dei u Kaisar. U la 
buh ka aifi ba baroh ki raiot jong u kin 
siew khajna. Te u ai saja kaba biang ia 
kat uno ma uba iapyneh. Kine ki nong- 
syntiat ki la mut lehsc ki lah ban riam 
ia u ban khang ia ki ban siew khajna; 
kumta un ngat ha ka kti u Patsha. Na- 
markata, ki leh ialade kum kiba bieit, 
bad ki kylli ia u, “Kumno, Kynrad, phi 
uba ju hikai hok ia ka ktien U Blei, bad 
phim ju pyniapher ia u riewspah na uba 
duk. Hato bit ne em ba ngin ai khajna 
ha u Kaisar?” 

U Khrist, ba u tip ia ka buit jong ki> 
u la ong. ‘‘Phi da kylli lei ia kata • 
Wallam hangne kawei ka suka.” Te ki la 
ai ia ka. “Ka dur jongno bad ka kyrteng 
jongno kine hangno? ” u la kylli. ‘‘Ki 
jong u Kaisar,” ki la ong, '* Te,” ong sa 
CJ Nongpynun jong ngi, “ ia ki jong u 
Kaisar to ai sha U Kaisar kein.” 

Kumta ki la leit bak, ki la jewsew bad 
ki nangingkhong ba kim lah riam ia u. 
Hynrei U Nongpynim jong ngi u tip 

ia ki dohnud bad ki jingpyrkhat jong ki, 
bad u tip ruh ba sa kiwei pat ruh ki dang 
ia siar pyrshah ia u ; bad ba sa tang 
katno kin sa pyniap ia u. 

Katba u dang hikai ia ki ia kane ba- 
roh, u la shong hajan ka Synduk jingkyn- 
shew ha kaba ki briew kiba iaid nangta 
ki ju noh la ki peisa namar kiba duk. 
Bun ki riewspah ruh katba U Khrist u 
dang shong hangta ki la noh bun-bun 
tyngka. Khadduhka wan kawei ka Rang- 
li, bad ka ruh ka la noh ar damli, hadien 
kata ka la leit noh jar-jar. Ynda U Jiea 
u la iohi ia kane u la ieng ban leit noh, 
u la khot lang ia la ki synran, bad u ong 
ha ki, ba kata ka rangli ka la ai palat 
ban iano-iano ha kata ka sngi ; namar 
kiwei deikiba ioh ba kot,kinnym sngew 
pher ei-ei ia kaba ki laai ha kata: hynrei 
ka pat kaba duk haduh katta bad ka 
la ai noh lehse ia kiba ka doi ban thied 
jingbam ia lade ha kata ka miet. 

Da lei-lei ngim bit ban klet aiu ka 
Rangli ka la leh haba ngi sngew ba ngi 
la leh bha iano-iano. 

LYNNONG VIII. 

Don uwei u briew ha Bethani uba 
kyrteng u Lasaros. Une u la kem pang 
eh, bad u dei u hynmen kata ka Mary 

kaba la pynsleh ia U Khrist da ka jing- 
iwbih, bad kaba la niad ia ki slajat jong 
u da u shfiiuh jong ka. Maka bad ka 
para jong ka ka Martha ki la phah ktien 
mardor sha u. “Ko Trai,” ki ong, W U 
Lasaros uba phi ieit u pang eh, bad imat 
um sah shuh.” 

U Jisu u dang pynlat sa ar sngi hadien 
ba u la ioh ktien kumne. Ynda la lah 
kita ki sngi u ong ha la ki synran, “ U 
Lasaros u la iap, ia kein ngin ia leit noh 
sha Bethani.” Kane ka shnong ka don 
hajan Jerusalem. Ynda ki la poi hangta 
ki la lap kumba U Jisu u la ong lypa, 
ba u Lasaros u la iap, bad ba la tep ia 
u la saw sngi. 

Ka Martha ynda ka la tip ba U Jisu 
u la ha lynti, ka la ieng joit na pdeng ki 
kha' ki man kiba wan ia nam ia ud lem ; 
bad ka la leit tan bran bran ia u. Ka 
Mari pat ka sah ha ing. Ynda ka la iohi 
ia u, ka Martha kam lah kan shuh, bad 
ka la iam bhuk. “ Ko Trai,” ka la ong, 
“ lada me la don hangne te katta u hyn- 
men jong nga u dang im.” “ U hynmen 
jong pha, ” ong U Trai, “ un mih pat.” 
“ Nga tip, bad nga ngeit kein, Trai,” la 
ong ka Martha, “ ba un mih ha ka jing- 
mihpat ka sngi khadduh.” 

U Jisu u la ong ha ka, “ Nga long u 



42 KA JINUI.M U TRAI JONG NGI. 

Jingmihpat bad u Jingim. Pha ngoit ia 
kane ? ” ‘‘Haoid, Trai,” l?a la ong, bad 
ka la march sha khmat ban iathuh ia ka 
Mari ba U Trai u la poi, Ynda ka la ioh- 
sngow ia kane ka Mari ka la mih, bad 
la bud ia ka da ki lok ki jor. Haba ka 
la ia kynduh ia u, ka la kynrup ia ki 
kjat jong u bad ka la fam. Kumjuh kita 
ki lok jong ka, ki ruh ki la iam lem. U 
Jisu ruh u la pdang ka dohnud da ka 
jingsngewlem, bad u la jaw ummat brob. 
“Hangno phi top ia u ?” U la kylli. 
'‘Ko Trai, ia ngin pyni,” ki la ong. 

La tep ia u ha ka krera, bad la khang 
ia ka da u maw uba heh. Ynda ki la 
poi ha ka jingtep, U Jisu u la hukum ba 
kin pyntyllun noh ia uta u mawkhang ; 
bad ki la leh ia kata. Ynda u la khmied 
la ki khmat sha JBneng bad u la lah 
nguh ia U Blci, u la kren da ka sur ba 
i) gam bad ba jam,“Ko Lasaros, alo noh!” 
To uta uba iap u la im pat, u la mih ha 
pdeng ki briew, bad u la loit eha la ing 
bad la ki para. Namar kane ka jingjia 
ba khraw bad ba pynshaiong, bun na ki 
briow hangta ki la ngcit ba U Khrist u 
long shisha u Khun U Blei uba la wan 
ban hikai bad ban pynim ia u Khun 
Bynriew. Hynrei kiwei pat ki la her 
kyrkich ban iathuh ia kata haki Pharisi. 

ki ruh naduh kata ki la sylla lang ban 
khang ia ki briew - ban nym ngeit ha u ; 
bad ba ia u ruh dei ban pyniap noh, 
Kumta ki la iakut ha ka temple ba lada 
u wan sha Jerusalem ha ka Jingkhawai 
Niam ka Jinglait (namar ka la jan) kin 
kem ia u. 

Hynriew sngi shuwa ka Niam ka 
Jinglait, ynda U Jisu u la pynmih pat 
ia u Lasaros, mynmiet haba ki dang ia 
bam lang bad U Lasaros dp, ka Mari ka 
la shim shiteng ser ka jingsleh ba kordor 
oh (Ka Spikenard) bad ka la pynsleh ia 
ki slajat U Jisu Khrist da ka ; bad sa 
shisien pat ka la iiiad ia ki da u shuiuh 
jong ka. Tc ka mg baroh kawei ka la 
sieng da ka jingiwthiang kata ka jing- 
sleh. U Judas Iskariot, uwei na ki synran, 
u la loh kum uba bitar ch ia kane ka 
jingloh than, bad u la ong, ba lah eh ban 
die ia kane laispah suka, bad ban sam 
ia ka ha kiba duk. Hynrei u shu phlan 
ia kata baroh; namar ma u uba bat ia u 
saipan Kita kiwei kim pat tip ei-ei ha 
kata ba hapoh-hapoh u long pynban 
u ncngtuh, bad ba u kuah ban ioh lut 
ia lade sa ia kata de. Mynta u la sdang 
thaw buit haduh wat ban dio ia UKhrist" 
hi ha ki kti ki Lyngdoh. 

Namar ba la nang jan ka por ka Niam 
ka jinglait.U Jisu u la nangleitshaphang 
Jerusalem. Haba u la poi hajan kata ka 
shnong u la kdew aha kawei ka nongrit, 
bad u la phab arngut ki synran ban leit 
shata. To, kin shem, u ong, ia ka kada 
ba la teh ha u dieng bad u khun jong ka, 
bad kin wallam ia ka sha u. Ki la shem 
thik kumba U Jisu u la batai, bad ki la 
wallam ia ki. U Jisu u la shong halor 
kata ka kada bad u la rung ha Jerusalem. 
U bynriew u bam tip shuh u la bud ia u. 
Don kiba ia siang da la ki jain kup ; 
kiwei pat ki la ngor da ki sla jyrngam 
ban siang ha ka lynti ba un iaid. Baroh 
ki la ia risa bad pyrta, “ Hosana ia u 
Khun u Dabid. 1 ’ “ Une u Syiem IsrealU 
ba wan ha ka Kyrteng U Trai !” “ Une 
u dei U Jisu, U Prophet na Nasareth ! ” 
Hadien kata haba u la rung ha ka Tempi, 
u la theh khongpong ia ki miej ki 
nongiapein-sbai, kiba wan shong khlem 
rain hangta lang bad ki nongdie paro, 
bad u la ong, “ Ka ing u Kpa jong nga 
dei ka ing jingduwai, hynrei phi pat 
ka krem nongtuh phi la pynkylla ia ka ” 
Haba ki rangbah bad ki khynnah ki ia 
pyrta ha ka Tempi, “Une U Jisu u 
Prophet na Nasareth ha bam lah pyn- 
angap shuh ia ki— haba ki dkoh ki mat* 

lah ki ia wan kynhun, bad la pynkhiah 
ia ki phar da ki kti jong u, ki lyngdoh ; 
ki Nongthoh bad ki Pharisi hangta ki 
la tieng, bad ka la nang kynad bad 
nang jyntia ka jingshun ia u. Hynrei 
U Jisu pat u iai leh la ki kam ba bha 
bad u iai pynkoit ; bad u sa leit 
sahmiet pat ha kawei ka nong rit ka 
Bethani hajan Jerusalem ; hynrei ym 
dei hapoh ki kynroh shnong. 

Ha kata ka shnong ha kawei ka miet, 
u la ieng na pdeng ba u ia bam bad la 
ki synran, u la shim shi dabor ka um 
bad ka jain Siad bad u la pynsum ia ki 
kjat jong ki. U Simon Petros uwei na 
ki synran u la mut ban nym shah ; hynrei 
u Nongpynim jong ngi u la ong ba u leh 
ia kane khnang ba kin ia kynmaw ban 
long kiba ia ieit bad ia shakri mar 
kylliang, khnang ban duh ka sarong bad 
ka matdong ha pdeng jong ki. 

Hadien kata u la thangiong ngain. 
Ynda u la peit sawdong sha ki, u la ong, 
“ Don uwei hangne u ban shet ia nga.” 
Te baroh baroh ki la ia kylli.* “ Dei ma 
nga, Trai t” " Dei ma nga, Trai T” Hyn- 
rei U shu ong,“U long uwei naki Khadar 
uba wieh la ka kti ha kajuh ka pliang 
bad nga.*’ Uwei na kita ki synran, uba 
U Jisu u ieit, u shaniah ha ka shad,em 

U Jisu, bad u shabshkor kyndiang ia ki 
ktien jong u. U Petros u la khawoit ha 
uta ba un kylli ia ka kyrteng uta u briew 
uba runar. U Jisu u la ong, “Dei uta ha 
uba' ngan ai ia ka shi dkhot ynda nga la 
wich ha ka pliang.” Ynda u la wieh ia 
ka u la ai ha u Judas Iskariot, bad u la 
ong, “ la kaba mem pep hi ban leh, to 
leh noh kloi.” Ia kata kiwei pat ki 
synran kim peiphang ei-ei. llynrei u 
Judas pat u la tip ba ka long ka dak ba 
U Jisu u la pule lut ia ki jingmut runar 
jong u. 

Ynda u la shim ia kata ka shi dkhot u 
Judas u la mih noh bran. Kane ka dei 
myniniet. Te u la leit sak-sak sha ki 
Lyngdoh bad u la ong, “Katno pldn ai 
lada ngan die ia u ha phi ?” Ki la ia 
kut ban ai ia u “Laiphew ki sbai Rupa.” 
Tang na ka bynta kine, u la bah khlieh 
ban siar bad ban shot, sa tang khyndiat 
sngi, ha ki kti jong ki ia la U Trai bad 
U Kynrad — U Jisu Khrist. 

LYNNONG IX. 

Ha ban sa poi ka Niam ka Jinglait, u 
Jisu u la ong ha ar ngut ki synran jong u, 
U Petros bad u Ioanis, “ &hie leit sha 
Jerusalem te phin ia kynduh ia u briew 
uba bah shikum ka urn. Bud ia u haduh 

ing, sa ong ia u, ‘ U Kynrad u kylli 
hangno ka kamra ki nongshong basa ba 
un bam hangta ia ka niam ka jinglait bad 
la ki synran ?’ Te un sa pyni ia phi ka 
lcamra ba haneng kaba heh bad ba la 
pynbiang ki tiar baroh. Hangta khreh 
ia ka jingkhawai. ’* 

Kita ki synran ki la shem thik kumba 
U Jisu u la ong. Ynda ki la ia kynduh 
ia uta u biiew uba bah um, ki la kylli 
bad ki la bud ia u shaduh ing: bad u la 
kdew ia kata ka kamra, kumta ki la ia 
khreh ia kata ka jingkhawai. U Jisu 
bad ki shiphew ngut ki la poi ha ka por 
ba biang; bad ki la ia shong ban ia bam 
lang ia ka. 

La ju khot ia ka Ka Jamiot Khadduh 
narnar kane kaba khadduh eh ba U Jisu 
u ia bam ia dih lang bad la ki synran. 

Ynda la dep u la shim ia u Kpu na ka 
miej, u la kyrkhu, u la kdiah, bad u la 
ai ha ki. U la ehim sa shi khuri ka 
wain, u la kyrkhu kumjuh, bad u la ai 
ha ki. “Dih ia kane,” u ong artad, “ban 
sah ka jingkynmaw ia nga." Ynda ki la 
lah ia bam ki la ia ruai kawei ka jing-. 
ruai; bad ki la ia leit sha u Lum Olib. 

Hangta U Jisu u la iathuh ba kin sa 
kem ia u ha kata ka miet, bad ba ki 
baroh kin ia iehnoh ia u weibriew, bad 
kin pyrkhat tang ban lait la ka met. U 
Petros hangta u la ong ba rna u hi te la 
lei-lei rub un nym ieh. “Shuwa ban riew 
u syiar, ” ong u Nongpynim jong ngi, 
“ men len ia nga lai wat.” “ Em,” ong u 
Petros Em Trai, la ka dei ba ngan iap 
bad me, ngan nym len ia me.” Kita kiwei 
ki synran ruh ki la ia ong kumjuh. 

U Jisu u la ryngkang bad ki ia ka wah 
kaba kyrteng ka Kedron sha ka kper 
kaba kyrteng Gethsemane; bad u la 
rung bad ki lai ngut na la ki synran sha 
ka jaka ba kham kyndong ha kata ka 
kper. Hadien kata u la pynshong kyr- 
pang ia kita ruh, kumba u la leh ia kita 
kiwei pat, u da ong, “ Shong hangne bad 
ap.” Te u la leit nob, bad u la duwai 
tang marwei. Hynrei ki, namar ba ki 
thait, ki la iohthiah. 

U Kbrist hangta u la pisa, bad u la 
kordit ha la ki jingduwai ha kata ka 
kper, namar ka jingrunar bad ka jingeh 
dohnud ki briew ka Jerusalem ki ban sa 
pyniap ia u. U la jaw ummat ha khmat 
U Blei bad u la don ha ka jingpisa ba 
dung katta-katta. 

Ynda u la lah duwai u la ioh bor pat, 
bad u la wan phai sha la ki synran, bad 
u la kyrsiew ia ki, “ Khio joit,” u ong, 
“ ia ngin ia leit noh. U ba la die ia nga 
une la hajan.” 

U Judas u ithuh bha ia kata ka kper, 
namar U Nongpynim jong ngi u ju iaid 
pyngngad hangta bunsien bad la ki syn- 
ran. Shuwa ban kut kine ki ktien u la 
pm hangta, bad shi kynhun ki sbipai ba 
la phah da ki Lyngdoh bad ki Pharisi. 
Namar ba ka dum ki la tbeh da ki 
prew bad ki lvnten. Ki la kieng atiar 
ruh da ki waitlam bad ki diengduh na- 
mar ki tliarai ba u paitbah un khih buk 
han iada ia U Jisu Khrist, Dei kane ka- 
ba la pyntieng ia ki ban shu kem jubor 
ia u mynsngi, haba u shong ban hikai 
ia ki paitbah. 

Namar ba ki nongialam jong kine ki 
shipaikim pat ju iohi ia U Jisu Khrist, 
bad kim lah pyniapher ia u na ki synran, 
u Judas u la ong ha ki, •* Uba ngan doh, 
dei ia uta ba phin kem.” Hamar ba u 
dang tur ban doh runar kumne, U Jisu 
u la kylli, “Iano phi ia wad ?” “Ia U Jisu 
uba na Nasareth,” ki la phai ktien, “Te,” 
ong u Nongpynim jong ngi, “dei manga 
uta, wat ktah ia ki synran jong ng*. 

Manga uta.” U Judas u la pynskhem ia 
kata da kaba ong, “ Khublei kynrad ! ” 
bad u la doh ia u. Hangta U Jisu u la 
ong, “Judas, me la die bad me doh ruh 
ia nga ! ” 

Ki shipai ki la tijr roit roit ban kem 
ia u. Ym don uwei u ban wan iada ia u 
lait tang u Petros, uba don ka waitlam, 
bad da ka u la mait ia ka shkor kamon 
u Malkhos, u shakri ti Lyngdoh Rangbah. 
Hynrei U Jisu u la hukum ia u ban suh 
noh ia ka ha ka jingsop, bad u la shah ba 
kin kem. Baroh ki synran hangta ki la 
iehnoh ia u, bad ki la phet iap. Uwei, 
wat uwci-ruh, ym don u ban ia bud lang. 

LYNNONG X. 

Ynda la shipor, u Petros bad uwei 
pat u synran ki la ia kyndit briew, bad 
ki la ia bud sor sor ia kita ki shipai sha 
ing u Kaiaphas, u Lyngdoh Rangbah. 

Shata ki la leit lam ia U Jisu, bad 
hangta ki Nongthoh bad kiwei pat ki la 
ia lang ban tohkit ia u. U Petros u la 
ieng ha jingkhang, hynrei uta uwei pat, 
ba u ia ithuh bad u Lyngdoh Rangbah, 
u la rung ; bad u la wan biang ban ong 
ia ka shakri ap jingkhang ba kan shah 
ia u Petros ruh ban rung. Ynda ka la 

peifc ia u ka la .kylli, “ Me mem dei uwei 
na ki synran jong u ?” “ Em,” u la ong. 
Kumta u la pmg hapdeng ki shakri bad 
ki shipai kiba ialang khrui sawdong ka 
ding ban syaid namar ba ka khriat eh. 

Don na kine ruh kiba kylli kum kata 
ka kynthei hi. “ Mem dei uwei na ki 
synran jong u ?” U la len pat bad u la 
ong, “ Ngam dei.’’ Uwei na ki uba iadei 
kur bad uta uba shah mait ka shkor ha 
u Petros u la ong, “ Ngam shyra iohi ia 
rao bad u In kataka kper ?” U Petros 
u la smai artat bad u la ong biang, 
“ Ngam ju ithuh ia uta te.” Hamar 
hangta u Syiar u la riew, U Jisu ruh ula 
phai, bad u la peit shlip ia u Petros. Te 
u la kynmaw ia kaba u la ong lypa — 
Shuwa ban riew u Syiar un len ia u lai 
sien. U Petros mar kumta u la mih 
shabar, bad u la iam kthang. 

Hapdeng bun ki jingkylli u Lyngdoh 
Rangbah u la kylli ia u, aiu u lahikai ia 
u Paitbah. U la ong, ba u la hikai haba 
shai ba shit ka sngi, bad ha ki dong ki 
lad, te ki Lyngdoh ki dei ban kylli na 
ki Paitbah hi aiu ki la nang na u. 

Uwei u shipai u la tbab ia u namar ka- 
ne ; bad arngut ki sakhi lamler ki la 
rung hangta, bad ki la ong ba ki la ioh 

sngew ba U ong, u lah baa pynjot ia ka 
Temple U Blei, bad hadien lai sngi un 
toi pat ia ka. U Jisu um jubab eici ia 
kata. Hynrei ki Lyngdoh bad ki Nong- 
thoh na kata ki la rai ba u la bein-blei } 
bad ba dei ban pyniap noh ia u ; te ki 
la bynthicw bad ki la shoh ia u. 

U Judas Iskariot, ynda u iohi ba la 
rai pynrem shisha ia u kumne, u la 
shyrkhei rem ia kaba u la leh. Kumta 
u la loit pynphai pat ia ki laiphevv sbai 
rupa sha ki Lyngdoh bad u la ong, 
“Nga la shot ia ka snam ba luilui, 
shim noh kane ka tyngka.” Hyftrei kim 
treh shuh. Mar kumta u la leit bred 
phew ia ka ha ka Temple. U la phet 
lamwir nangta, bad u la leit phasi ialade. 
Namar ba u tyllai uba mot mot u la 
dkut, te u la hap bhek ha khyndew: ka 
kpoh ka la bthei, bad u la iap — Kaba 
triem baa peit ! Ki Lyngdoh ba kim nang 
pyndonkam ia kata ka tyngka, ki la 
thied nob da ka khyndew kaba ki ju ong 
ka Lyngkha u Nongthaw-khiew ban tep 
ia ki nongwei. Hynrei ki Paitbah ki 
khot ia ka ka Akeldama ne- Ka Lyng- 
kha ka Snam naduh kata. 

la U Jisu la ialam na u Lyngdoh Rang- 
bah sha ka kamra bishar ba kaba u 
Pontius Pilat u shong ban bishar mukot- 
duma. U long u Nongsynshar; te namar 
baum deiu JiwulaonghaUJisu, ‘‘Ki 
briew jong mo hi ki Jiw, bad ki lyng- 
doh jong me hi ki wallam ia me hang- 
ne, ba rao leh aiu ?” Ynda u la shem ba 
um shym leh runar eiei, u Pilat u la 
mih shabar bad u la ong ia ki knmta. 
Hynrei ki la ong, “U la hikai ia ki 
paitbah ia ka bam shisha, bad ia ka 
bam dei: bad ba u la sdang ruh ia kata 
baroh la slem naduh Galilee ” Namar 
ba tang u Herod u donbor ban pynshi- 
tom ia ki nongpalat ha Galilee, u Pilat 
u la ong, “ Nga ngam shem eiei ha u, 
khie leit lam ia u sha u Herod I” 

Ki la lam ia u namar kata ha khmat 
u Herod, uba shong hapdong ki shipai 
ba peit sawtriet, bad kiba kieng ki tiar 
ia pom. Kine ki la rkhie bein ia U 
Jisu, bad ki la pynriam bein ia u da ki 
j-ain syiem, bad ki la pynphai pat ia u 
sha u Pilat U pat u la khot iang sa 
shisien ia ki lyngdoh bad u paitbah, bad 
u la ong, “Ngam shem ka bam dei 
eiei ha uno u briew; bad u Herod ruh 
kumjuh. Urn shym leh eiei kaba dei 
ba un iap.” Hynrei ki la pyrta jam, 

*• U la lch, u la leh !” “ Haoid ! Haoid !” 
La ong sa kiwei pat, “ Shah ngin pyniap 
nob ia u !” 

U Pilat u la pisa ban sngap ia kane 
ka jingkhihwinpyrshahia IJ Jisu Khrist. 
Ka tnga jong u ruh ka la phohsniew 
shaphang kane baroh shi miet, bad ka 
la phah ktien sha u ha ka Khct Bishar, 
“ Wat leh eiei, ” ka ong “ ia une u 
briew bahok.” Kumbaju do i ka dustur 
ban pyllait uwci u koidi ha ka Niam ka 
Jinglai t, u Pilat u la pyrshang pyukoh- 
nguh ia u Paitbah ban pan pyllait ia u 
Jisu Ki pat, namar ba ki dei u Paitbliur 
bad ba nang pynshitartat da ki lyngdoh, 
ki la ong, “ Em, cm, wat pyllait ia u, 
pyllait ia u Barabas. Sahnarphna ia 
une !” 

U Barabas u dei u nongshohnoh briew 
ba la sot along, ia uba la dei ban pyniap 
noh namar kata ka kam runar jong u. 

U Pilat ynda u la shem ba u paitbah 
u pyrshah katne katne ia U Khrist, u la 
aiti ha ktshipai ban ai sajaia u, kata ka 
mut ban shoh bein ia u. Ki la thain sa 
ka pansngiat shiah ruh, bad ki la phrung 
ia ka ha ka khlieh jong u. Sa shisien ki 
lapynriam syiem pat ia u,kila bynthiew 
bad ki la shoh la dat da la ki kti, bad ki 

la ia pyrta, “ Khublei, Syiem ki Jiw, ” 
namar ki kynmaw ba u paitbah u khot 
ia u, u Khun u Dabid haba u dang wan 
kiew sha Jerusalem. Laiphew jaid ki 
la thaw buit ban leh bein ia u ; katba 
UTraiJisu pat u shah kynjai bad u 
nang ong pynban,.“ Ko Kpa, ta map ia 
ki namar kim tip aiu ba ki leh.” 

Sa shisien pat u Pilat u la pynmih ia 
u ha madan na kane ka jingriam, bad 
u la pyrta, “ Ha khmih u Rangbah !” 
Hangta ki la pyrta pynban kum ki 
ksuid, ‘‘ Sahnar, sahnarphna ia u !” 
“Shim sahnar hi maphi, nga ngam shem 
wat tang ka jinglait ruh ha u,” la ong u 
Pilat. To ki la pyrta, ** U la khot ” U 
Khun U Blei’ ia lade ; te kat kum ka ain 
jong ngi ki Jiw, kata ka mut ka jingiap. 
Bad u khot ia lade ruh 4 u Syiem ki Jiw, ’ 
bad kata ka long pyrshah ia ka ain 
Roman ; namar ngim don Syiem laifc 
tang u Kaisar uba long u Patsha Roman. 
Lada mo pyllait ia u mem dei u lok, 
hynrei u nongshun jong u Patsha. 
Sahnar, sahnarphna ia u ! ” 

Haba u Pilat u la iohi ba urn lah pyn- 
dem shuh ia ki la kat ba u pyrshang ruh, 
u la phah wallam um bad u la thet la ki 
kti ha khmat uta u paitbah, bad u la ong 

“ Nga kbuid na ka smam jong une u 
Riewhok.” Hadien kata u la pyllait ba 
kin sahnar ia u. Katba u nang duwai 
na ka bynta jong ki ki pat ki nang byr- 
ngem byrsit, ki khynwin, ki shoh ki 
dat, bad ki lam ia u bak. 

LYNNONG XI. 

Khnang ba phin sngewthuh, ki briew 
ki mut kumno baba ki ong, “ sahnar- 
phna ia u!” Nga dei ban pynshui iaphi 
ba ha kito ki por kiba dang dei ki por ba 
runar tam ki briew, ka don ka dustur 
ban pyniap ia ki briew kiba la rai ban 
iap ban shu sah prek irndia ka dieng ba 
la phna na khlieh, bad sa pynieng jrait 
hakathliew ba la tih ha ka khyndow, 
hangta la ieh ia ki bad miet bad sngi ha 
ka sngi bad ka Iyer haduh ba kin da iap 
hi da ka jingpang bad jingsliang. Ka 
long ka dustur rub ban pynbah ia kata 
ka dieng ha uta u briew hi haduh kata ka 
jaka ba kin sa sah ia ki kti bad ki kjat 
jong u ha ka ; khnang ba ka kbein. bu- 
rom bad ka saja jong u kan nang khain 
kthang. Ngi dei ban ainguh ia U Blei 
badU Jisu Kbrist ba kita ki por ba triem 
ki la lait noh. 

U Jisu Khrist U Kynrad, U Kynrad 

bad u Nongpynira jong ngi, a la mih na 
Jerusalem ban leit sba Golgotha (ka jaka 
moloi khlieh), u da bah artat la ka dieng- 
phna kumu riewsniew bapoh tam bad ba 
runar tam. La bud ia u ruh da ki kyn- 
hun u paitbah ba eh dohnud. Ynda la 
poi ha lum Kalbari, ki la tied tyrnem ia 
ki prek ha ki kti bad ki kjat jong u ha 
kata ka diengphna, hapdeng artylli kiwei 
pat ha kiba la sahnar arngnt ki nongtuh 
ha ka jingkordit. Haneng khlieh jong u 
ki la sah kawei ka jingthoh, “U Jisu na 
Nasareth, U Syiein ki Jiw.” La thoh ia 
ka ha ki ktien Hebru, Latin bad Greek. 

Ki shipai sawngut kiba ap ia u hangta 
ki la ia sam ia ki jain ba la law na u 
saw bynta, bad ia ka jingphong jong u 
ki Ia ia khalai nusip. Ki nangiakren kai 
artat artat katba u nang shah kordit. 
Ki la tyrwa jingdih hynrei um treh. 
Bad ki riewkhlemrain kiba iaid nangta 
ki la kren bein bad ki la ia ong : “ Lada 
mo dei U Khun U Blei, hiar noh na kato 
ka diengphna.” Ki Lyngdoh kumjuh 
ki la ia ong, ‘‘ U wan ban pynim 
in ki riewpop, ngin ia khmih kai kumno 
u pynim la ka met.” Uwei na kita ki 
dakait ruh u la kreu sang, “Lada me 
dei shisha U Khrist,” u la ong, “pynim 
mynta kumne ia lade bad ia ngi de. ” 

Hvnrei utauwei pat, uba kylla kabamut, 
u la oog, “ Ko Trai, kynmaw ia nga ynda 
mo )a poi ha la ka hima.” “ Ha kane ka 
sngi,” ong U Trai Jisu, “ men don bad 
nga ha Paradise.” 

Ym don ba leit ia sngewlem bad u 
hangta, lait tang uwei u Synran bad 
saw ngat ki kynthei. U Blei un kyrkhu 
ia kine ki kynthei namar ka jingbha- 
mynsiem bad ka jirgiaineh jong ki. Kine 
dei ka Kmie, bad ka kmie-nah jong u, 
ka Mari ka Kmio u Kleopas, bad ka 
Mari Magdalen, kaba la fiiad arsien ia ki 
slajaf jong u da u shfiiuh jong ka. Une 
u synran pat dci uta uba U .Jisu u ju ieit. 
U Ioanis, uba shaniah ha ka shadem jong 
u, bad uba la ky Hi, “ Uei uta u ban 
long u nongdie.” Haba U Jisu u iohi 
ba ki ia ieng hajan ka Diengphna u la 
ong ia la ka kmie, ba u Ioanis un long 
noh u khun rangbah jong ka naduh 
mynta, ban pyntngen ia ka ynda um don 
shuh. Bad naduh kata u Ioanis u la 
sumar ia ka kum la ka kmie, bad u la 
ieit ia ka. 

Hamar ka por hynriew bajc ka 
jingdum ba rben ka la tap ia ka ri baroh, 
bad ka la neh haduh ka por khyndai 
baje. Hangta U Jisu u la pyrta, "Ko Blei 
jong nga, Ko Blei jong nga, balei Vie la 

ichnoh ia nga.” Ki shipai kiba ioh- 
sngew ia kata ki la wieh ia u sponj ha ka 
vinegar bad ki la buh ia ka ha ka 
shyntur jong u. Ynda u la kjup ia ka, u 
la ong, “ La pyndep,” bad u la c>ng pat, 
}■ Ko Kpa ha ki kti j ng Me nga aiti la 
ka mynsiem,” bad u la iap. 

liadien kata la khynniuh u jumai ba 
shyrkhei: ka kynroh ba khraw ka 
Temple ka la pdang, ki mawaiang ki la 
kad. Kita ki shipai ki la khynniuh 
bad ki la ia ong, “Da shisha Une dei U 
Khun U Bici.” Bad ki paitbah ki ba ia 
peit na jngai (hapdeng jong ki ki kynthei 
dej ki la ia kir la ki shadem bad ki la 
leit wan sha la ing da ka jingshoptieng 
bad ka jingpait-dohnud. 

Namar ka sngi ba bud dei ka sabaton, 
ki Jivv ki la kwah ban pynhiar ia kita 
ki met shi syndon. Kumta ki la leit 
pan bor na u Pilat, bad u la shah ia ki. 
Namar kata ki la pynkhein ia ki kjat 
kita ki nongtuh namar kim pat iap. 
Ynda ki la poi ha U Jisu pat, ki la shu 
dung da u sum na ka krung, namar u la 
lah iap lypa. Te na kata ka jingmong 
la tuid ka snam bad urn. 

Don u briew babha, u Joseph na 
shnong Arimathea, uba la ngeit ha U 
Khrist. Une, namar ba u tieng ia ki 

Jiw, u la leit jar jar sha u Pilafc ban pan 
ia ka met U Jisu. U Pilat u la tnynjur. 
To ma u bad u Nikodimos ki la Spain ia 
ka da ki jain linen, ynda ki la kyllan 
musla kat kum ka rukom top briew ki 
Jiw. Bad ki la top ia ka ha ka Jingtep 
Thymmai, kaba la till ha u Mawsiang 
ha ka kpcr, hajan Kalbari, ha kaba ym 
pat ju top briew : bad ki la set ia ka 
da u mawkhang ba khraw. Ki la leit 
noh; bad la sah hangta sa tang ka Mary 
Magdalen bad kawei pat ka Mari 

Ki Lyngdoh bad ki Pharisi ki la kyn- 
maw ba u la ong ha la ki aynran ba 
un mih pat ha ka sngi ba lai, hadicn 
ka jingiap jong u. Namarkata ki la leit 
sha u Pilat, bad ki la kyrpad ia u ban 
pynap ia ka jingtep da ki shipai haduh 
kata ka sngi, ioh ki synran jong u kin 
tub ia ka met, bad kin pynbni haw ba 
U Khrist u la mih pat ra kiba iap, U 
Pilat u la mynjur bad u la pliah shi 
kynhun ki shipai ban ap synnia sngi, 
bad ban pyndait laha ruh artat ia a 
mawkhang. Kumta ki la ap ia ka ha* 
duh ka sngi ba lai. 

Tang shu byrngut ha kata ka step ka 
Mary Magdalen, kata kawei pat ka Mari, 
bad kiwei pat ki kynthei, ki la ia wan 
sha kata ka jingtep ban kyllan musla ia 

ka met jong u. Katba ki dang ha lynti ki 
dang ia ong paralok, “ kumno ngin pyn- 
tyllun ia u Mawkhang ?” Ka khyndew 
ka la khynninh, u Angel u la hiar'na 
Bneng bad u la pyntyllun ia uta u maw; 
hadien kata u la shongthait ha u. Ka 
khmat jong u kum ka leilieh, ki jain 
jong u kum ka ior. Ynda ki la iohi 
ia u kita ki shipai ki la thapbaiong bad 
ki la kylion iapler. 

Ka tang shu iohi ba la tyllun uta u 
maw, khlem khirih eiei shuli, ka Mari 
Magdalen ka kylla bak sha u Petros 
bad u loanis, nainar ki dang wan na dien, 
bad ka la ong ha ki,“Ki la shim noh ia 
U Trai, bad ngam tip hangno ki la ia 
buh ia u !” Ki la ia mareh bran bran; 
hynrei U loanis ba uba kham sting, u la 
poi nvngkong U la jngoh shapoh bad 
u la iohi ia ki jain sop ba la khylliap 
hangta, hynrei urn shym rung hapoh. 
Ynda u la poi, u Petros u rung hapoh, u 
la iohi ia ki jain liuen ha kawei ka jaka, 
bad ia ka rumar ba teh ia ka khlieh U 
Jisu ha kawei pat. U loanis ruh u la 
rung, bad u.la lap kumjuh. Hadien kata 
ki la leit noh ban iathuh ia la ki lok. 

Hynrei ka Mari Magdalen ka shong 
weibriew habar ka jingtep— ka iambriew. 
Sa shipor hadien ka la leit ban jngoh ha- 

poh jingtep, teka la iohi arngutki angel 
kiba riam lieh, ki shong uwei ha khlieh 
uwei ha kjat ha ka jaka bathiah ka met 
U Khrist. Kila ong ia ka, “Phi iam balei, 
kynthei ?” Ka la ong, “Namar ki la shim 
noh ia U Trai jong nga, bad ngam tip 
hangno ki pynthiah ia U.” Ynda ka la 
ong kumne, ka la phai dien, te ka la iohi 
iaU Jisubau ieng nadien, hynreikam 
ithuh ia u. “ Ko kynthei,” u la ong, 
“Balei pha iam ? Aiu pha wad ?” Namar 
ba ka tharai ba u dei u nongsumar 
kper, ka la ong, “ Ko rangbah, lada la 
shim niaphi nangne ia U Trai jong nga, 
iathuh hangno phi buh ba ngan leit shim 
noh ia u.” U Jisu hangta u la ong, 
“ Mari !” Nangta ka la ithuh ia u bad 
ka la pyrta kyndit, Kynrad !” ka la 
ong. “ Wat ktah ia nga,” eng U Khrist, 
“ namar ngam pat leit kiew sha U Kpa 
jong nga ; hynrei khie iathuh ia ki syn- 
ran jong nga, bad ong ha ki ba ngan sa 
leit kiew sha U Kpa jong nga bad U Kpa 
jong phi, U Blei jong nga bad U Blei 
jong phi !” 

Namar kata ka Mari Magdalen ka la 
leit iathuh ia ki synran ba ka la iohi ia 
U Khrist, bad aiu u la ong ha ka. Ryng- 
kat bad ki ka la iakynduh pat ia kita ki 
kynthei kiba la sah ha jingtep haba ka 
la leit khot ia kine ar ngut ki synran, u 

Petros bad u Ioanis. Kine ki kynthei ki 
la iathuh ia ka bad ia ki, ba ki la iohi 
hapoh jingtep arngut ki rangbah ba kup 
lieh, bad ba ki la sheptieng. Hynrei 
kine ki rangbah ki la iathuh ia ki ba U 
Trai u la_mih pat. Ki la ong ba ki ruh, 
katba ki dang ia wan ban pyntip ia kane 
baroh, ki la iohi ia U Khrist, ki la dem 
ruh ha ki kjat jong u bad ki la mane ia 
u. Hynrei ha ki Apostol ha kata ka por 
kine ki jingiathuh barob ki long kum 
sha rngai; te 1dm shym ngeit ia ki. 

Kita ki shipai ba ap ruh ynda ki la 
kyndit na ka jingiapler, ki ia leit iathuh 
ia ki lyngdoh ia kaba ki la iohi ; te la 
pynbam tyngka ia ki shikaddei ba kin 
sngap jar, bad la' bthah ia ki ban ong 
ba ki synran jong u ki la tuh ia ka met 
jong u haba ki dang ioh tbiah. 

Ha kata hi ka sngi u Simon, uwei na 
ki synran, bad u Kleopas uwei na ki 
nongbud IJ Khrist, ki la ialeit sha i nong 
rit Emmaus hajan Jerusalem. Katba ki 
dang ia kren artat lynti shaphang ka 
jingiap bad jingmihpat U Khrist, uwei 
u riewphylla u la wan ia iaid lang ; bad 
u la batai ia ki shaphang ki Jingthoh 
Bakhuidbad shaphang U Blei: bad ki la 
lyngngoh ngain ia ka jingstad jong u na* 
mar ba la lap miet haba ki la poi shnong. 

Id la ong ia u ban iasah noh bad ki, bad 
u la mynjur. Ynda la poi ka por bam u 
la shim ia u kpu, u la kyrkhu bad u la 
kdiab ia u, kumba U Khrist hi u la leh 
ha ka Janmiet Khadduh. Katba ki dang 
ia peit lyngngoh kumne ki la shem ba ka 
khmat jong u ka la pher, bad ba dei U 
Khrist hi ; bad katba ki dang ia pcic 
shain kumta-u la jah noh ngain. 

Ki la ieug nangta mar mar, bad ki la 
leit phai sha Jerusalem : ki la shem ia 
ki synran ba ki iadon lang, bad ki la ia- 
thuh ia ki aiu ba ki la iohi. Katba ki 
dang iakren U Jisu u la ieng kyndit ha 
khmat jong ki baroh, bad u la ong, 
“Khublei ia phi !” To namar ba ki la 
kyndit thred u la pyni la ki kti bad ki 
kjat, bad u la khot ia ki ban tba ia u. 
Khnang ban pynngcit bha ia ki, u la 
bam ruh shi dkhot ka dohkha bad ka 
ngap do ha khmat jong ki. 

U Thomas uwei na ki khadar ngut um 
don hangta ha kata. Haba kita kiwei 
ki la ong ha u hadien, “ Ngi la iohi ia U 
Trai !” u la ong, “ La ngam da iohi hi ia 
ki dien prek, bad ngam ioh tba da la ka 
kti ia ka krung jong u, ngan nym ngeit!” 
Mar kumta la khang ia ki jingkhang 
baroh, U Jisu u la paw pat ha pdeng 
jong ki bad u la ong, “ Khublei ia phi.” 
Hadien kata u la ong hau Thomas, “Tba 

hangne, khmih ki kti jong nga, suh la ka 
kti bad tba ia ka krung jong nga, bad 
wat long shuh uba saitlah, hynrei long 
uba ngeit ” U Thomas hangta u la ong. 
“ U Tiai jong nga, bad U Blei jong nga!” 
Hangta U Jisu u la ong, “Namar ba me 
la iohi, ko Thomas, me la ngeit, Suk ki 
bam shym iohi pynban ki la ngeit.” 

Hadicn kata la iohi syndon ia U Jisu 
Khrist da ki sanspah ngut ki nongbud; 
bad u la sah bad kiwei pat sa sawphew 
sngi, u da bthah ia ki biang pa biang ban 
lcit sha ka pyrthei ban iaiap ia ka Niam 
bad ka Gospel jong u, khlera salia eiei 
a in ki riew bymman kin leh ia ki. Khad- 
duh khadvvai u la ialam ia ki synran sha- 
bar Jerusalem haduh Bethani, u la kyr- 
khu ia ki, bad u la kievv soit ha u lyoh 
sha bneng, ban shong ha ka kti kamon 
U Blei. Te katba ki dang ia peit sha 
u mawsiang bneng ba jngum, ha uba 
u la jah ngain, arngut ki angel ba kup 
lieh ki la paw bad ki la ong ha ki, 
‘‘Kumba phi la iohi ia U Jisu ba u kiew 
sha bneng, kumjuh hi tin wan hiar akher 
ka sngi ” —ban bishar ia ka Pyrthei. 

Ynda kim iohi shuh ia u ki Apostol 
ki la hikai ia u paitbah kumba u la 
hukum ia ki. Bad hadien ba ki la ji$d 
ia u Apostol thymmai U Mathias 
ban bujli ia U Judas ba runar, k| 

la shang kylleng ki ri ki da iathuh 
ia u Paidbah shaphang ka Jingim 
Jingiap, ka Jingsahnarphna bad ka 
Jingmihpat U Khrist, bad ki la pyn- 
baptis artat ia jar Id ba ngeit ha ka 
Kyrteng jong u. Bad da ka Bor ba u 
la ai ha ki, ki la pynkoit ia kiba pang, 
pynpeit ia ki matlah, pynsngew ia ki 
kyllut, pynkren ia ki bieit, kumba u 
hi u la leh. Ia u Petros la set byndi, 
hynrei la pyllait ia u mynmiot da n 
Angel. Bad ki ktien jong u ha khmat 
U Blei shisien ki la shim noh ia ka 
mynsiem U Annanias bad ka Saphira 
ba ki larnler, bad ki la kyllon iap ha 
ka khyndew. 

Kat shaba ki leit la ai saja bad la 
lehbein ia ki. Bad uwei u briew ba 
kyrteng u Saul uba la sumar ia ki jain 
jong ki ba lynthem maw ban pyniap ia 
uwei na ki khristan, U Stephan, u long 
uba r.angbah tam ban leh jubor, bad ban 
ktah kti ia ki. Hynrei U Blei u Ia 
pynkylla ia ka dohnud jong u hadien, 
namar haba u dang leit bad ki shipai 
shongkulai sha Damaskos ban teh ban 
khum, ban ring sha byndi ia ki khrist- 
tan kiba don hangta, la tyngshain lep 
ka jlngshai na bner g bad ka ktien ka 
ong, “ Saul, Saul, Balei me leh bein sat 
ia nga haduh katne katne ?” Da ka kti 

bam iohi la pynhap ia u nalor kulai, 
ha khmat kita ki shipai. Ynda ki khyl- 
lie ia u ki la lap ba a la matlah. U 
la sah matlah kumta haduh lai sngi, 
bad khlem bam khlem dii}, haduh ba 
uwei u Khristan (ba la phah da u Angel) 
u la pynpeit pat ia u ha ka kyrtong U 
Jisu Khrist. Hadien kata u la long 
Khristan, u la ialap ryngkat bad ki Apos- 
tcl ban pyniar ia ka Hima U Khrist. 

Ia kiba rgeit ha u la khot ki Khrist. 
an, na U Jisu Khrist UNongpynim jong 
ngi. Bad ki rah ia ki diengphna, kum ka 
dak, namar ha ka dienpphna u la shah iap. 
Ki niam ba don ha ka pyrthei ha kata ki 
long kiba shu thaw bad kiba mrad. La 
pyniap ha ki ingmane jong ki ia ki mrad 
bad ki briew rub, namar ki ngeit ba ka 
snam jong ki ka iwbih iwthiang ha kita 
ki blei jong ki — bad ki kheiS ruh ba ki 
bun ki blei — bad ki ju leh bun ki niam 
ki rukom kiba jli bad ba triem. La kat* 
ta ruh, la ka niam Khristan ka long 
kaba shisha, kaba bha bad kaba sbun, 
pynban ki lyngdoh jong ki niam ba rim 
slem slem ki la bat ia u paitbah, bad 
ki la pynsniew ia ki Khristan, katba 
ki den la ka buit ka bor. La pbasi, 
la khrai khlieh, la thang Ia top im 
ia ki, la ai bam doh ha ki mg ialeh- 
kai ha ki mrad ban nang peitkai. u 

Paitbah. Hynrei ym don ba lah pyn- 
sngap ne pyntieng ia ki ; namur ki tip 
ba ynda ki la dep la ka kamram kin leit 
alia Bneng. Kumta hajar hajar ki Khris- 
tan ki la pjih, ki la hikai ia u paitbah, 
la pyniap runar ia ki, bad la mih bteng 
da kiwei pat ki Khristan : haduh ba 
irat ka niam Khristan ka la kylla ka 
Niam ba khraw jong ka pyrthei. 

Ky nmaw ! — ban long Khristan ka long 
ban leh bha barabor - wat ia kika lch 
sniew ia Ia ka met Ban long Khristan ka 
long ban ieit ia kiwei kum ia lade, bad 
ban leh ia kiwei lcumbangi kwah ba kin 
lch ia ngi. Ban long Khristan ka long 
ban jemnud, ban isynei, ban map, bad 
ban ri khop ia kane ka mynsiem ha 
la ka dohnud, bad ban nym kob shaphang 
jong ka, ne shaphang la ki jingduwai, 
ne shaphang ia ka jingioit ia U Blei ; 
hynrei ngin pynpaw ba ngi ieit ia U 
da kaba pyrshang ban leh jar jar ia ka 
Hole ha ki kam jong ngi baroh. Lada 
ngi leh kumne bad ngi kynmaw ruh ia 
ka Jingim bad ki Jinghikai U Trai .Jisu 
Khrist, ngin pyrshang de ban im kum- 

J a, ngi lah ban kyrmen skhetn ba U 
llei un map ia ki pop bad ki let ki lait 

im 

